Kenali ‘Kenit’, Pelakon ‘7 Hari Mencintaiku 2’ Yang Selalu Buat Orang Nangis

Sesiapa saja yang sedang mengikuti drama 7 Hari Mencintaiku siri ke-2 pasti kagum dengan bakat lakonan pelakon cilik ini. Memegang watak sebagai Kenit, pelakon berusia 9 tahun ini bernama Puteri Rafasya atau lebih mesra dipanggil Cobi.

A post shared by Rafasya Dao Pra Sook (@puterirafasya1)

Mungkin ramai tidak perasan, Cobi sebenarnya sering muncul dalam beberapa buah drama dan iklan sebelum ini. Namun, kemunculannya dalam drama 7 Hari Mencintaiku 2 ternyata lebih menonjol dan menarik perhatian penonton.

Watak Kenit atau Harlina dalam drama ini cukup meruntun jiwa penonton. Manakan tidak, Kenit sering dimarah dan dipukul oleh kakak kandungnya Syakila (Faye Kusairi). Setiap episod, penampilan Kenit yang comot dan busuk boleh mengundang air mata penonton.

Mungkin ramai yang mahu mengenali lebih dekat pelakon berbakat ini kan? jom Murai MY rangkumkan 5 fakta mengenai Cobi.

Bukan dalam lakonan saja, Cobi juga memilik bakat menjadi seorang model, hos, penyanyi dan penari. Kecil-kecil cili padi ya!

Memiliki pendapatan sendiri dalam bidang seni, Cobi pernah menyatakan hasratnya untuk membantu ibu bapanya dalam soal kewangan. Cobi berkata kepada NST, dengan cara ini sedikit sebanyak dapat membalas jasa kedua-dua orang tuanya yang menjaganya selama ini bersama adik-beradik.

Bapanya, Norazhari Mohd Noor, yang lebih dikenali sebagai Jerry, 54, dan ibunya Fatin Aliza Salmi, 29, mengusahakan gerai Akok Jerry yang menjual pelbagai juadah Kelantan-Terengganu di Jalan AU2B, Keramat AU2, berhampiran dengan Taman Setiawangsa di Kuala Lumpur.

Ibunya berkata, Cobi mula menunjukkan minat dalam bidang lakonan setelah menonton kanak-kanak lain membuat persembahan di iklan televisyen dan pentas.

Antara iklan televisyen yang pernah Cobi terlibat adalah Bank Rakyat, RHB Bank’s Syukur Merdeka bersama Altimet, Courts Mammoth, Bridgestone, Marigold Peel Fresh, AIA Insurance, CIMB Bank, Boat Noodles dan Biskut Roma.

Iklan yang menampilkan wajah Cobi seperti Celcom Viral ‘Mak Kata’, Dumex Dugro Soy, CIMB Bank, Perodua dan Prego.

Cobi juga banyak muncul dalam drama televisyen sebelum ini seperti Vila Ghazara, Ammar dan Opie, Ustaz Pink, Warkah Dari Firenzia, Cikgu Papa Kirim Salam, Isteri Untuk Diiktiraf, Semerah Cinta Humairah, Disisimu Aku, dan Isteri Dalam Sangkar; dan muncul di telemovies seperti Dosa Terlindung dan Izinkan Aku.


Ini 5 Bahan Yang Dapat Menghilangkan Bau Hanyir Daging Dan Ikan

Dalam menyediakan bahan masakan, kita seringkali mengalami masalah dengan bahan utama seperti daging, ayam dan ikan yang berbau hanyir. Tidak kena cara, bau ini akan memberikan kesan kepada lauk itu sendiri.

Berikut adalah 5 bahan yang boleh digunakan untuk menghilangkan hanyir yang terdapat pada daging, ikan dan ayam.

Halia mempunyai bau khas yang dapat menghilangkan bau hanyir yang terdapat pada ikan dan daging. Kandungan enzim ini dapat memecahkan protein sekaligus menyebabkan bau hanyir pada ikan dan daging hilang. Malahan juga, campuran halia ini dapat membantu dalam mempercepatkan proses untuk empukan daging.

Selain memberikan kesedapan di dalam masakan, campuran cuka dan tomato dapat membantu dalam membuang hanyir daging. Campur kedua-dua bahan ini di dalam masakan dan bau hanyir akan hilang. Bukan itu saja, masakan anda akan lebih tahan lama.

Ramai yang tidak tahu bahawa nanas juga dapat membantu dalam menghilangkan hanyir daging. Caranya adalah dengan memarut nanas dan gaulkan dengan daging, biarkan selama sejam kemudian cuci bersih dan sedia untuk dimasak.

Bahan ini seringkali digunakan kerana mempunyai bau dan rasa yang kuat. Bukan itu saja, limau nipis dapat membantu menghilangkan bakteria yang menyebabkan daging cepat busuk. Campurkan perahan limau nipis dan gaul rata, kemudian cuci bersih sebelum sedia dimasak.

Jika anda mempunyai pokok betik, jangan lupa gunakan daun betik ini sebaik mungkin. Lumurkan daun betik pada daging dan tindakan ini dapat membantu dalam menghilangkan bau hanyir daging. Bukan itu saja, daun betik dapat membantu mengempukkan daging juga.

Jadi, jangan lupa gunakan 5 bahan ini untuk menghilangkan bau yang terdapat pada ikan, daging dan ayam anda. Selamat mencuba!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kenali Nadhir Nasar, Juara Hero Remaja 2020

Setelah hampir 4 tahun, program realiti Hero Remaja akhirnya menobatkan juara yang baharu malam tadi apabila Nadhir Nasar, 24 berjaya menjuarai Hero Remaja 2020.

Menampilkan 5 finalis, dengan kemenangan tersebut Nadhir berjaya membawa pulang wang tunai berjumlah RM10,000 beserta trofi, tempat kedua disandang oleh Umar Hisham yang membawa pulang RM7,000 dan trofi manakala bagi tempat ketiga, Merqeen membawa pulang RM5,000 dan trofi setelah menduduki tempat ketiga.

Calon yang disangka-sangka akan mendapat gelaran juara, Jabir Meftah sekadar menduduki tempat keempat dan Haziq pula di tempat kelima yang mana masing-masing membawa pulang RM1,000 dan juga trofi. Dalam finale tersebut, Aniq Suhair telah diiktiraf sebagai ‘Hero Confident’ dan Imran Aqil pula sebagai Hero Inspirasi.

Sedikit info mengenai Juara Hero Remaja 2020 ini, Nadhir merupakan graduan bidang Komunikasi Massa daripada Universiti Teknologi Mara (UiTM).

Mesra disapa sebagai Lucky, Nadhir yang menzahirkan impian untuk mengembangkan bakat dalam bidang lakonan juga mempunyai kemahiran melukis.

Mempunyai raut wajah yang unik, bintang yang bakal bersinar ini sering kali menjadi tumpuan pereka fesyen dalam pilihan untuk memperagakan busana mereka selaku model sambilan.


Bercerai Kerana Gay? Dr Che Hafiz Buka Mulut!

Sebelum ini, spekulasi mengenai bekas suami kepada penyanyi dan pelakon Lufya Omar, Dr Che Hafiz bertiup kencang apabila terdapat dakwaan yang mengatakan bahawa dia adalah seorang gay.

Malah terdapat dakwaan lain yang mengatakan antara punca perpisahan tersebut adalah kerana dia menjalinkan hubungan sejenis. Sekali lagi tampil menepis dakwaan tersebut, Che Hafiz atau nama sebenarnya Che Muhammad Hafiz Che Baharum berkata sebelum ini terdapat seorang individu telah menghantar mesej di laman Instagram nya yang menemui akaun disebuah aplikasi songsang yang menggunakan wajahnya.

Dedahnya lagi, dengan kemajuan teknologi terkini dia tidak berasa hairan kerana hampir apa sahaja boleh dilakukan bagi tujuan yang tidak baik. Bagaimanapun, dia bersifat lebih terbuka dan berkawan dengan sesiapa sahaja tanpa meletakkan sebarang penilaian terhadap mana-mana individu.

“Mereka juga adalah manusia. Jika Kita mampu, nasihatlah mereka secara baik tetapi jika tak mampu diam itu adalah lebih afdal. Saya juga ingin nasihatkan bahawa jika anda menerima berita seperti ini untuk meneliti atau selidik terlebih dahulu akan kesahihan sesuatu perkara sebelum jump into conclusion. Saya percaya kita semua bijak pandai dan dikurnia akal untuk berfikir secara waras jadi jangan sia-siakannya,” tulis Che Hafi

Terdahulu, Lufya turut menafikan bahawa bekas suaminya itu merupakan seorang gay. Dalam hantaran Che Hafiz itu juga, dia akui buat masa ini dirinya masih berseorangan dan hanya mahu menumpukan perhatiannya dalam kerjaya dan membesarkan anak tunggalnya, Laana Haura dengan baik.

A post shared by Dr Che Hafiz (@drchehafiz)

Untuk rekod, Che Hafiz dan Lufya mendirikan rumah tangga pada 26 November 2016 dan bercerai pada 17 Jun lalu di Mahkamah Rendah Syariah Daerah Petaling, Shah Alam.


Britney Spears Dalam Bahaya? Peminat Mahu White House Siasat

Sejak beberapa bulan yang lalu nama penyanyi antarabangsa popular, Britney Spears menjadi bualan hangat peminat apabila dia dikatakan berada dalam keadaan yang membimbangkan dipercayai akibat tekanan berada di bawah jagaan bapanya, Jamie Spears.

Selepas Britney dikatakan memberi petunjuk meminta tolong menerusi warna bajunya dalam hantaran di Instagram awal minggu lalu, terbaru beberapa hantaran juga memperlihatkan seolah-olah pelantun Toxic sekali lagi memberi mesej kepada kenalan dan peminatnya.

A post shared by Britney Spears (@britneyspears)

Dalam video tersebut, Britney kelihatan seperti tidak waras namun dalam masa yang sama peminat kononnya berjaya merungkai ‘mesej’ itu.

Dalam perkembangan lain, sebuah petisyen telah pun diwujudkan dimana peminat meminta pihak White House untuk menyiasat perkara sebenar yang terjadi pada Britney.

“Sejak tahun 2008, Britney Spears berada dalam pemulihan sepenuhnya yang mana membenarkan penjaga mengawal kehidupan peribadi serta kewangannya. Lazimnya, pemulihan dibuat buat mereka yang menghidap penyakit mental. Sejak 2008, dia telah membuat 3 jelajah dunia yang mempunyai aksi terbang dan juga aksi lasak yang lain. Dengan ini, tertera bahawa Britney mampu menjaga dirinya sendiri.

Dengan bawah pemantauan penjaganya, Britney tidak mampu berjuang untuk kebebasannya kerana dia tidak dibenarkan untuk mengupah mana-mana peguamnya sendiri.

Britney tidak mampu berjuang untuk kebebasannya kerana dia tidak dibenarkan untuk mengupah mana-mana peguamnya sendiri. Kita perlukan petisyen ini supaya Britney mampu mengupah peguam dan hidup normal sebagai seorang wanita yang berumur 38 tahun dan mempunyai dua orang anak. Dia sudah berjuang sekian lama, namun digagalkan. Sila ambil perhatian dengan kes ini. Setiap warganegara Amerika berhak mendapatkan hak sivil”

Sebagai rekod, petisyen tersebut telah mendapat lebih dari 85 ribu tandatangan. Sekiranya mencukup 100 ribu, pihak White House dikehendaki memberi maklumbalas mengenai petisyen yang telah dikemukakan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ternyata Ini Alasan Anak-Anak Brad Pitt Masih Tak Maafkan Ayahnya

Nampaknya aktor Hollywood, Brad Pitt seolah-olah berusaha untuk berbaik semula dengan bekas isterinya, Angelina Jolie. Namun hasrat murninya itu seperti tidak disambut baik oleh anak sulungnya, Maddox Jolie-Pitt.

Malah, Pax juga dihasut oleh abangnya yang masih belum menerima kebaikan ayahnya.

Pertelingkahan dalam keluarga ini berpunca dari kejadian ganas oleh Brad beberapa tahun yang lalu dan masih meninggalkan kesan di hati anak-anak. Itu membuatkan Brad sedih dan dia masih berharap dapat memperbaiki hubungannya dengan anaknya.

Mengikut apa yang Murai MY terbaca melalui laman Elle, Maddox dilaporkan masih tidak mahu bercakap dan menjalin hubungan baik dengan ayahnya. Anak sulung daripada enam beradik masih belum menerima sikap kasar yang dilakukan oleh Brad pada tahun 2016.

Diketahui bahawa pada masa itu Brad dan keluarganya dalam penerbangan peribadi ke Los Angeles, tetapi dalam perjalanan Brad yang mabuk bersikap kasar terhadap Angelina dan anak-anak. Hal inilah yang membuatkan Angelina nekad mahu mohon cerai dari Brad. Lebih mengejutkan, Pax juga dikatakan masih tidak bercakap dengan ayahnya.

“Hubungan baik (antara Brad dan Maddox dan Pax) masih belum ada,” kata sumber yang dilaporkan oleh Murai MY dari Elle.

Pada bulan Oktober 2019, Brad meluahkan rasa kecewa kerana Maddox belum menerimanya. Maddox, yang belajar di Universiti Yonsei di Korea Selatan, tetap memilih untuk pulang ke rumah Angelina, bukannya ke rumah Brad. Dengan ini, Brad berusaha memberi perhatian kepada Pax, tetapi juga tidak membuahkan hasil.

Mungkin ramai yang tak tahu, hubungan aktor Hollywood Brad Pitt dan anaknya masih dingin. Baru-baru ini, Pax Thien Jolie-Pitt dilihat menghabiskan masa dengan Angelina Jolie di sekitar Los Angeles. Malah ada rumor mengatakan hubungan Angelina dengan Brad bertambah baik sedikit. Malah, Brad juga pernah menghabiskan masa dua kali di rumah Angelina sejak akhir bulan Jun.


“I Ikut Cara Orang Dulu”- Nur Sajat Perjelas Isu Berkemban

Menerusi beberapa hantaran di laman Instagram nya, usahawan kosmetik sensasi Nur Sajat Kamaruzzaman dilihat memuat naik foto dirinya yang hanya berkemban.

Seperti yang dijangka, hantaran tersebut sekali lagi menerima kecaman hebat daripada warganet yang mempersoalkan tindakan Sajat yang memuat naik foto sedemikian. Menurut usahawan itu, dia berpakaian sedemikan kerana ingin memberi mesej kesedaran mengenai warisan Melayu dengan pemakaian sarung batik.

Biarpun dikecam, balas Sajat kepada salah satu komen yang ditinggalkan, dia hanya mengikut cara pemakaian orang dahulu yang mana hanya berkemban.

Namun begitu, rata-rata tidak bersetuju dengan tindakannya itu selain mengharapkan agar Sajat segera kembali ke pangkal jalan apatah lagi menurut mereka gambar sedemikian seperti mencemarkan nama baik agama Islam.


Bahaya! 5 Makanan Ini Tidak Boleh Dimakan Bersama Durian

Sebut saja durian, pasti ramai yang memikirkan kesedapan buah yang mempunyai rasa buttery dan lemak-lemak manis. Walaupun mempunyai bau yang kurang menyenangkan, durian tetap menjadi pilihan bagi sesetengah rakyat di Malaysia.

Menurut halaman Sinar.my, ada 5 makanan yang tidak boleh dimakan bersama durian yang boleh memberikan kesan kepada tubuh badan.

Tekanan darah pada tubuh akan semakin meningkat jika minum susu bersama durian. Ini kerana durian juga memiliki kandungan sulfur yang dimiliki susu. Jadi jika dimakan bersama, tubuh badan kita tidak mampu untuk berfungsi sepenuhnya untuk mengeluarkan sulfur dan menghancurkan toksin.

Bahan aktif yang terdapat dalam kopi seperti kafein akan menyebabkan jantung berdegup lebih laju daripada biasa. Jika dimakan bersama durian, ini akan memberikan kesan terhadap jantung dan akan menyebabkan badan akan menjadi lebih panas. Jadi untuk makan durian bersama kopi bukanlah satu idea yang bagus.

Menurut halaman Sinar.my, mungkin ramai yang tidak tahu bahawa terung juga akan meningkatkan kadar degupan jantung jika mengambilnya terlalu banyak. Jadi jika memakan terung bersama durian, kesannya sama seperti memakan kopi dan juga durian.

Daging ketam mempunyai kandungan kolestrol yang tinggi, begitu juga buah durian yang mengandungi karborhidrat serta lemak tinggi. Jadi jika seseorang yang mempunyai kolestral tinggi dan memakan durian bersama ketam secara tidak langsung ia akan memberikan kesan yang memudaratkan.

Daging lembu dan kambing mempunyai sifat yang akan memberi kesan panas pada suhu badan. Menurut halaman Sinar.my, jika kedua-duanya dimakan serentak ataupun dalam jarak yang terdekat, ianya akan memberikan kesan kepada peradangan dan inflamasi pada tubuh badan.

Jadi untuk peminat durian, wajib tahu senarai makanan yang wajib dihindari ketika memakannya dan yang paling penting, makanlah dalam kuantiti yang sederhana.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Menarik! Taman Tema Seram Yang Hanya Dibuka Setahun Sekali

Mengunjungi taman tema adalah satu perkara yang akan memberikan satu rasa excitement kepada kita semua. Tidak kiralah golongan kanak-kanak mahupun remaja ataupun dewasa, semuanya pasti teruja dengan memasuki taman tema.

Di Carolina, terdapat satu taman tema yang terletak di Beech Mountain dan hanya dibuka setahun sekali kepada para pengunjung. Menarik bukan!

Taman tema ini menggunakan latar belakang kisah dongeng Wizard of Oz dan menjadi tarikan buat penggemar dunia ajaib. Taman tema ini pernah satu ketika menerima seramai 400,000 pengunjung semasa musim panas dan diusahakan menggunakan tenaga kerja dan penghibur tempatan untuk membantu meningkatkan ekonomi di kawasan Beech Mountain.

Selepas 10 tahun beroperasi, taman tema ini ditutup kerana berlakunya kebakaran daripada api yang tidak diketahui puncanya sekaligus memusnahkan sebahagian daripada taman tema. Ini sekaligus menyebabkan taman tema ini terbiar begitu lama tanpa diselenggara.

Setelah hampir lebih 15 tahun dibiarkan, taman tema ini dibuka kembali dan diberi nama Autumn of Oz. Kerja penyelenggaraan dilakukan sedikit demi sedikit dan taman tema ini hanya dibuka setahun sekali. Rata-rata pengunjung mengatakan bahawa taman tema ini lebih kepada seram berbanding merasai dunia ajaib.

Selain dibuka setahun sekali, Autumn of Oz juga menerima sekiranya ada mana-mana pihak yang mahu mengadakan acara di dalam taman tema tersebut seperti sambutan hari lahir dan juga majlis perkhawinan. Untuk sesiapa yang sukakan adventure, mungkin boleh cuba mengadakan acara di sini.

Mungkin taman tema yang terbiar di Malaysia seperti Mimaland boleh menggunakan konsep yang sama sepeti Autumn of Oz. Pasti ramai yang mahu mengunjunginya!


5 Tarikan Yang ‘Gila’ Untuk Menguji Adrenalin Anda!

Berjalan ke taman tema tidak lengkap jika anda tidak mencuba permainan yang disediakan. Zaman sekarang pelbagai pilihan tarikan yang disediakan dan masing-masing mempunyai keunikan yang tersendiri. Jom lihat 5 tarikan yang gila untuk peminat yang sukakan aktiviti menguji adrenalin.

Pada tahun 2001, Dodonpa dinobatkan sebagai roller coaster terpantas di dunia. Roller coaster yang terletak di Fuji Q Highland ini mempunyai track sepanjang 1,189 meter dan ketinggian 52 mater. Selain daripada itu, Dodonpa mempunyai cerunan yang mencapai 90 darjah yang pasti menguji adrenalin anda.

Insanity the Ride terletak di Stratosphere Hotel and Casino, Las Vegas. Terletak pada ketinggian sekitar 274 meter dan kelebaran sepanjang 19 meter di menara hotel, pengunjung akan dipusingkan dengan kelajuan mencapai 60 km per jam dengan sudut hingga 70 darjah. Ini pasti membuat anda kecut perut.

Kenderaan yang terletak di Cedar Point Amusement Park ini mempunyai ketinggian sekitar 128 meter dan mempunyai kelajuan mencapai 190 km / jam. Malah cerunnya mencapai 90 darjah. Disebabkan features inilah yang menyebabkan ramai pengunjung menarik diri daripada menaikinya.

X2 Six Flags Magic Mountain adalah roller coaster empat dimensi pertama di dunia. Setiap pengunjung yang menaiki kenderaan ini akan duduk di tempat duduk yang membolehkan mereka berpusing hingga 360 darjah. Ini menjadikan pengunjung berpusing dan merasai sendiri tungangan secara empat dimensi.

Tarikan di Dreamworld ini adalah roller coaster terpantas keempat di dunia. Pengunjung akan dibawa naik dan turun dari ketinggian 113 meter. Dengan kelajuan mencapai 160km / jam, tunggangan ini hanya memerlukan masa sekitar 6.5 saat untuk sampai ke bawah.

Jadi untuk anda yang sukakan aktiviti yang menguji adrenalin, boleh masukkan senarai di atas di dalam wishlist anda!


[REVIEW] Train To Busan: Peninsula Buat Penonton Kagum!

Setelah hampir 4 bulan tanpa sebarang ulasan filem, Murai.my tampil dengan ulasan terbaharu mengenai sebuah filem dan sekual yang dinanti-nantikan oleh ramai penonton.

Train To Busan : Peninsula kini mula ditayangkan di seluruh pawagam tanah air pada 16 Julai lalu. Sejak ditayangkan, khabarnya filem ini telah mencatat jualan pecah panggung dan setiap hari mencatat kutipan yang membanggakan.

Mengenai filem ini, suka untuk kami gambarkan sekual kali ini lebih ke arah aksi dan dalam masa yang sama terselit unsur jenaka bagi mengimbangkan sinematografinya. Berbanding filem terdahulu, ianya lebih ke arah ‘dark’ dan punyai banyak unsur ‘gore’. Justeru, membuatkan penonton sentiasa berada dalam keadaan suspen. Perlu diingatkan, Peninsula menceritakan mengenai 100% watak dan kisah baharu dan hanya 10% sahaja mengimbas kembali adegan dan watak di dalam filem terdahulu.

Menariknya mengenai sekual kali ini, hampir semua watak memainkan peranan dengan cukup baik termasuklah buat watak-watak pembantu yang mana bagi kami digarap dengan kemas dan berjaya bermain dengan emosi penonton. Pujian juga harus diberi buat produksi, yang mana telah berjaya membawa penonton ke satu lagi fahaman dan bukanlah filem tipikal zombie yang sedia ada yang hanya tahu mengejar dan menakutkan orang ramai.

Sedikit spoiler disini, terbit rasa bangga apabila melihat seorang pelakon Malaysia diberi watak yang cukup penting dalam sebuah filem antarabangsa. Meskipun hanya sekadar cameo namun seperti  yang kami katakan, iaitu setiap watak diberi peranan penting, anda pasti akan kagum dengan peranan pelakon ini. Pastikan anda mengikut perkembangan Murai.my kerana kami akan temubual secara eksklusif pelakon yang dimaksudkan, Bella Rahim dalam masa terdekat ini!

Berbalik pada ulasan, di saat pujian yang ‘melambung’ terbit dalam hati, bagaikan satu halilintar menghentam bumi apabila kesan khas CGi jelas kelihatan pada beberapa klimaks Peninsula. Tidak seperti filem 4 tahun sebelum ini, mereka berjaya menyembunyikan sedikit sebanyak kesan khas tersebut.

Selain itu, adegan kejar – mengejar menaiki kereta yang ditunjukkan juga bagi kami agak menghampakan kerana ianya dilihat terlalu mencuba. Teringat pula kami pada filem Fast and Furious, adakah kami menonton aksi Vin Diesel ataupun sebuah naskhah yang berpaksikan makhluk-makhluk ngeri.

Namun, pejamkan sahaja mata anda untuk setiap kelemahan filem ini, kerana sekual ini masih dilihat berjaya! Jika ditanya kami adakah masih menonton sekual seterusnya? Semestinya akan menontonnya kerana jalan ceritanya sendiri seperti memberi petunjuk akan ada kesinambungannya.

Selepas 4 tahun, Train To Busan : Peninsula menceritakan mengenai kehidupan bekas anggota tentera Jung-seok yang tinggal sebatang kara  menerima satu tawaran untuk kembali ke kawasan semenanjung Korea iaitu Peninsula.  Di kota yang ditinggalkan tersebut, terdapat jutaan zombi dan Jung-seok bersama rakannya perlu menjalankan operasi rahsia dengan berjaya.

Namun, ketika operasi mereka hampir berjaya, unit tentera misteri Unit 631 telah menghalang mereka sekaligus mencetuskan pelbagai konflik di samping perlu menyelamatkan diri dari Peninsula. Jangan lupa untuk tonton filem ini di pawagam berhampiran serta patuhi SOP yang telah ditetapkan!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


20 Soalan Panas Murai: Luqman Faiz Dedah Perangai Pelik

Luqman Faiz antara nama penyanyi remaja popular yang kini sedang giat membina nama dalam industri hiburan. Selepas muncul dengan debut Kepuraanmu dan Takhta Cinta, penyanyi berusia 20 tahun ini bakal muncul dengan satu lagi single terbaharu tidak lama lagi.

Barangkali, ada diantara peminat yang beranggapan bahawa Luqman merupakan seorang individu yang agak pendiam. Namun, hakikatnya penyanyi ini gemar bergurau senda dengan rakan-rakan seangkatan yang lain.

A post shared by Luqman Faiz (@luqmnnfaiz)

Ketika ditemui Murai.my di sebuah program realiti yang akan disiarkan tidak lama lagi, Luqman turut mendedahkan beberapa ‘rahsia’ mengenai dirinya yang ramai tidak tahu.

Ini termasuklah sikap atau tabiat peliknya yang sudah pastinya akan membuatkan ramai terkejut! Ikuti 20 pendedahan Luqman menerusi 20 soalan yang diajukan oleh Murai.my baru-baru ini.


“Love You, Adam!”- Bunga Citra Lestari Puji Hasil ‘Buah Tangan’ Adik Ipar

Adik kepada Allahyarham Ashraf Sinclair, Adam Sinclair, menjadi pengarah dalam video muzik single terbaru Bunga Citra Lestari (BCL) yang bertajuk “12 Tahun Terindah”.

Melalui akaun Instagramnya, Adam meluahkan rasa bangga terhadap kakak iparnya.

A post shared by Adam Sinclair (@adamyousofunny)

“Go @bclsinclair. So proud of you. And so appreciative for the opportunity to make something I care so much for,” “tulis Adam seperti dilihat oleh Murai MY melalui instagramnya.

Adam juga memuat naik sedutan rakaman dari video muzik itu. Tak lama selepas itu, BCL dilihat membalas komen dengan mengucapkan terima kasih kepada Adam. Malah BCL memuji hasil kerja Adam yang cukup cantik.

“Adam.. thank you for making this beautiful music video. Only you can do this. Love you Adam”- tulis BCL.

Klip video “12 Tahun Terindah” disiarkan di saluran YouTube IT’S ME BCL pada hari Ahad jam 12.00 waktu Indonesia. Lagu ini menceritakan kisah BCL dengan mendiang suaminya, Ashraf Sinclair.

Video itu memaparkan gambar dan rakaman video Ashraf, keluarga kecil BCL, dan anak mereka, Noah. Video muzik itu ditutup oleh BCL sambil berpegangan tangan dan memeluk Noah, yang disebutnya versi kecil dari Ashraf.


Memang Cantik! Jom Intai Keunikan Lokasi ‘Shooting’ Drama 7 Hari Mencintaiku

Anda mesti pernah menonton 7 Hari Mencintaiku yang ditayangkan pada tahun 2016 bukan? Sekarang 7 Hari Mencintaiku 2 masih hangat ditayangkan di televisyen.Tetapi, pernahkah anda terfikir di manakah lokasi penggambaran 7 Hari Mencintaiku?

Dengan suasana sawah padi yang menghijau, angin yang bertiup lembut, mampu memukau pandangan sesiapa sahaja yang melihatnya.

Rumah yang menjadi lokasi penggambaran 7 Hari Mencintaiku ini adalah milik En Ashar bin Ahmad. Rumah tradisional Melayu ini dibina pada tahun 1963 oleh tukang Melayu. Walaupun rumah tradisional ini sudah berusia hampir 60 tahun, ia masih berdiri kukuh.

Untuk pengetahuan anda, lokasi penggambaran mereka adalah di Tanjung Karang, Kuala Selangor. Ia juga merupakan kawasan jelapang padi kedua terbesar di Malaysia selepas Kedah. Anda mesti teringin untuk menginap di homestay yang mempunyai pemandangan sawah padi persis 7 Hari Mencintaiku bukan? Di sini Murai MY shortlist homestay menarik di Tanjung karang, Kuala Selangor. Stay tune gaiss!

Homestay ini pernah muncul dalam beberapa drama dan muzik video seperti muzik video Sinar Syawal oleh Khai Bahar dan drama RTM bertajuk Redhaku.

Selain itu, anda juga boleh menikmati Mee Udang Banjir di Tanjung Karang. Kuahnya yang pekat dan rasa yang cukup akan membuatkan anda nak tambah lagi. Dengan saiz udangnya yang besar dan rasanya yang manis membuatkan anda termimpi-mimpi!

Anda perlu merasai sendiri menginap di homestay yang mempunyai suasana sawah padi yang menghijau yang anda tidak akan jumpa di mana-mana. Murai MY pun teringin nak menginap di homestay macam nie jugak. Jumpa di sana!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Siapa Sangka, Shah Rukh Khan Pernah Hancurkan Perasaan Aktres Jelita Ini

Aktor lagenda yang kekal kacak sampai sekarang, Datuk Shah Rukh Khan (SRK) nampaknya berjaya membuatkan pelakon muda, Fatima Sana jatuh cinta dengannya.

Malah, Fatima pernah memaklumkan bahawa ketika dia mendapat tahu bahawa SRK telah berkahwin, dia menangis dengan sedih dan tidak menerimanya.

Ketika terlibat dalam penggambaran filem bersama, Fatima berusaha menarik perhatian pelakon berusia 54 tahun itu. Tetapi usahanya gagal ketika dia mengetahui bahawa cinta SRK bukan untuknya.

Fatima Sana telah bekerjasama dengan SRK dalam filem One 2 Ka 4 yang ditayangkan pada tahun 2001. Kalau anda masih ingat, filem ini melakukan penggambaran di sekitar Kuala Lumpur. Pada ketika itu, Fatima baru saja berusia 5 tahun, namun sangat mengidolakan SRK.

“Dia tidak tahu bahawa kanak-kanak berusia lima tahun ini telah jatuh cinta padanya,”-kata Fatima kepada Hindustan Times.

Ketika bekerja dengan SRK, Fatima mengatakan bahawa SRK sering bermain dengannya dan sekaligus dia merasakan hidupnya sangat sempurna. Manakan tidak, dia akhirnya dapat bersama idolanya di mana dia memainkan peranan sebagai anak sahabat SRK.

Fatima juga menyatakan bahawa dia dan SRK sering bermain ketika penggambaran kerana peranan mereka sangat dekat. Namun, semuanya berubah apabila  Fatima mengetahui bahawa SRK telah berkahwin dengan Gauri Khan.

“Saya tahu bahawa dia sudah berkahwin dan hati saya sangat hancur. Saya tidak tahu tetapi saya menangis. Ia seperti perpisahan yang sedih bagi saya. Saya banyak menangis ketika itu. Itu sangat menyayat hati dan saya sangat sedih kerana dia sudah berkahwin,”- kata Fatima.

Fatima Sana Shaikh adalah pelakon muda yang mula popular selepas berlakon dalam filem Dangal 2016. Pada waktu itu, dia bergandingan dengan Aamir Khan dan Sanya Malhotra dalam sebuah filem yang berjaya meraih kutipan box office sehingga mencapai US$340 juta.

Hingga kini, Fatima masih aktif dalam kerjaya di dunia hiburan. Tahun ini, akan ada dua projek filem yang akan dibintanginya, termasuk Ludo dan Suraj Pe Mangal Bhari. Dia juga mendapat penghargaan di Jackie Chan Action Movie Awards 2017 dalam kategori Pelakon Aksi Terbaik.


Jadi Mangsa? Bekas Pembantu Peribadi Aliff Syukri Akui Diberhentikan

Sejak minggu lalu, hangat memperkatakan mengenai bekas pembantu peribadi usahawan kosmetik Datuk Seri Aliff Syukri iaitu Melati Abdul Ghani yang berkongsi khabar berita mengenai khidmatnya di syarikat itu hanya berbaki kurang dari sebulan.

Ini kerana menurut Melati dia telah menerima notis pemberitahuan diberhentikan kerja yang mana dia turut berkongsi notis tersebut di laman Instagram nya bagi menjawab pelbagai spekulasi yang timbul selama ini. Kongsinya lagi, pemberhentian tersebut adalah kerana syarikat AS Legacy Sdn. Bhd. berhadapan penurunan jualan yang menyebabkan kerugian syarikat.

Biarpun begitu, beberapa hantaran Mell di Instagram nya telah mencetuskan spekulasi orang ramai apabila dia telah menyatakan hanya menuntut haknya dan turut memperjuangkan nasib rakan-rakan yang teranaiya.

“Apa nak takut jika kita melakukan kebenaran.Matlamat saya satu sahaja.Memperjuangkan nasib sahabat-sahabat saya yang teraniaya.Walaupun saya di pandang hina, tidak apa asalkan saya boleh membela nasib sahabat-sahabat saya yang lain,itu sahaja.Semoga Allah menyebelahi kebenaran” katanya dalam hantaran tersebut.

Difahamkan, Melati merupakan antara pembantu peribadi Aliff yang paling lama berkhidmat dan perkhidmatannya itu bakal berakhir pada 5 Ogos 2020 depan.


Kongsi Foto ‘Baby Bump’, Nicki Minaj Umum Hamil Anak Sulung

Menjawab teka-teki peminat mengenai petunjuk yang diberikan oleh bintang rap terkenal dunia, Nicki Minaj akhirnya terjawab menerusi perkongsian pelantun Chun-Li ini, dirinya kini sedang hamil anak pertama.

Malah dalam hantaran di Instagram itu, Nicki turut menunjukkan ‘baby bump’ dengan kapsyen ‘Preggers’.

Di kesempatan itu, Nicki merakamkan ucapan terima kasih buat ucapan dan doa yang dititipkan oleh peminat buatnya. Sebelum ini, Nicki telah memberi petunjuk dirinya sedang hamil apabila memaklumkan sering muntah dan pening sekaligus membuatkan peminat tertanya-tanya.

Terdahulu, Nicki mengejutkan 119 juta pengikutnya di laman Instagram dengan memaklumkan dirinya telah berkahwin dengan pemuzik, Kenneth Petty pada Oktober lalu.

Sebelum itu, Nicki menerusi laman Twitter sudah mengejutkan peminatnya dengan mengumumkan pengunduran dirinya dalam industri muzik kerana ingin memfokuskan pada keluarga. Namun, dia memadam tweet tersebut dan berkongsi khabar berita beberapa bulan selepas itu ingin membatalkan hasratnya dan akan tampil dengan single terbaharu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


6 Info Menarik Aktres Cilik Kim Soo In, Seo Ye Ji Kecil Di ‘It’s Okay To Not Be Okay’

Kini peminat Kdrama benar-benar jatuh hati dengan pasangan romantis ini. Kim Soo Hyun dan Seo Ye Ji, 2 pelakon yang tengah menjadi sebutan kerana membintangi drama It’s Okay To Not Be Okay. Namun bukan mereka sahaja jadi perhatian, penampilan pelakon muda Kim Soo In, yang melakonkan watak Go Moon Young versi muda dalam drama It’s Okay To Not Be Okay, juga berjaya mencuri perhatian orang ramai.

Masih berusia 11 tahun, dia dapat membuktikan bahawa dia mempunyai kemahiran lakonan yang baik.

Gadis comel ini nampaknya diceburui oleh peminat K-Drama kerana sering dilihat begitu mesra dengan Kim Soo Hyun. Foto terbarunya dengan pelakon kacak itu dimuat naik ke akaun Instagram peribadi Kim Soo Hyun @soohyun_k216.

Siapa sebenarnya Kim Soo In ni ya?! Jom lihat fakta menarik mengenai Kim Soo In seperti yang disediakan oleh Murai MY dipetik dari Cosmopolitan.

Kim Soo In sendiri pertama kali muncul di layar melalui drama Weightlifting Fairy Kim Bok Joo, yang ditayangkan pada tahun 2016. Pada usia 7 tahun, dia telah memegang watak kecil dalam drama ini, yang dibintangi oleh Lee Sung Kyung dan Nam Joo Hyuk. Gadis yang dilahirkan pada tahun 2009 itu juga pernah muncul dalam beberapa drama popular seperti Secret Forest (2017) dan While You Were Sleeping (2017).

Namanya mula dikenali setelah menjadi versi muda Shin Ye Eun dalam He is Psychometric (2019). Selepas itu, dia memainkan peranan utama dalam drama khas KBS berjudul A Child Saw dan bertembung dengan lakonan Tae Hang Ho pada 2019 yang lalu.

Sejak itu, gadis itu mendapat banyak tawaran berlakon dan hampir setiap tahun dia akan muncul dalam drama.

Selain aktif dalam dunia lakonan, Kim Soo In juga telah menjadi model dan iklan untuk beberapa jenama. Ini embuktikan bahawa usia bukanlah penentu bagi seseorang untuk tetap profesional dalam pekerjaannya.

Ramai yang samakan wajah Kim Soo In dengan beberapa siri selebriti. Termasuk Shin Min Ah, Lee El, kepada Bae Doo Na. Lebih menarik, ada yang mendakwa wajah Kim Soo In seiras dengan wajah Renesmee Cullen dari filem The Twilight Saga. Sama ke tidak?

Kim Soo In berjaya menghidupkan watak yang dilakonkan oleh Seo Ye Ji dengan sangat baik. Difahamkan bahawa Go Moon Young adalah penulis cerita kanak-kanak yang mempunyai gangguan keperibadian anti-sosial. Oleh itu, dia menjadi seorang yang sangat dingin, sukar untuk mengesan perasaannya sendiri.

A post shared by 김수현 Kim Soo Hyun 金秀賢 (@soohyun_k216)

Hal ini membuatkan ramai peminat Kim Soo Hyun jadi histeria. Ini kerana Kim Soo Hyun memuat naik foto bersama Kim Soo In di akaun Instagramnya. Semestinya, hal ini membuatkan para peminat cemburu kerana wajah Kim Soo In terpampang di laman media sosial aktor termahal Korea itu.

Adakah anda diantara peminat drama It’s Okay To Not Be ? Episod 11  akan ditayangkan pada hari Sabtu, 25 Julai 2020, di TVN TV dan platform streaming Netflix.


[GIVEAWAY] Filem Mengenai Zombi, Solar Impact Bakal Ditayangkan!

Setelah sekian lama, Murai.my dengan kerjasama GSC Movies kembali mengajak pembaca bertuah untuk menjadi antara yang terawal menonton filem aksi dan cemas, Solar Impact yang bakal menemui penonton di seluruh pawagam GSC pada 30 Julai ini.

Mengisahkan mengenai sebuah genetik mutasi telah wujud akibat radiasi solar yang merebak di seluruh dunia. Memandangkan wabak ini merebak dengan cepat, sekumpulan sahabat berjuang habis-habisan untuk kekal hidup dan melarikan diri daripada kumpulan mutasi tersebut.

Kami di Murai.my percaya pasti ramai daripada pembaca setia kami ternanti-nantikan ‘giveaway’. Buat yang berminat, terhad kepada 38 orang yang terawal kami ingin mengajak anda menonton filem ini pada hari Selasa, 28 Julai 2020, jam 9.00 malam bertempat di GSC Mid Valley.

Setiap pembaca yang dipilih oleh kami akan memenangi sepasang tiket ke tayangan awal filem Solar Impact . Caranya cukup mudah! anda hanya perlu ikuti langkah dan jawab soalan berikut untuk melayakkan diri anda dipilih sebagai pemenang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lihat Apa Yang Menarik Dengan Dua Aplikasi Terbaharu Dari Digital Durian

Digital Durian melancarkan dua aplikasi baharu ‘Aplikasi Didi & Friends’ dan ‘Aplikasi Omar & Hana’. Ia salah satu langkah proaktif syarikat itu dalam mengukuhkan jenamanya sebagai salah satu peneraju kandungan berbentuk edutainment tanah air.

Aplikasi ini menawarkan 3 bulan langganan percuma eksklusif untuk pelanggan Astro menerusi Astro Rewards. Aplikasi berbayar serendah RM5.90 sebulan dan RM59.90 setahun. Untuk dapatkannya, boleh lah memuat turun di Google Play Store dan App Store.

Menurut Pengarah Eksekutif Digital Durian, Sinan Ismail, Digital Durian sentiasa berusaha untuk menghasilkan kandungan yang mengujakan dan bermanfaat buat seisi keluarga terutamanya bagi kanak-kanak pra-sekolah, menerusi siri animasi kami ‘Didi & Friends’ dan ‘Omar & Hana’.

Mereka percaya bahawa kedua aplikasi mesra kanak-kanak ini boleh menjadi salah satu medium bagi ibu bapa dan tenaga pengajar untuk mewujudkan persekitaran pembelajaran yang interaktif dan menghiburkan bagi anak-anak.

Dengan adanya kandungan pembelajaran eksklusif baharu yang akan dikemaskinikan di kedua-dua aplikasi ini pada setiap minggu, mereka menyasarkan seramai 50,000 pengguna aktif bulanan secara purata di Malaysia bagi tahun pertama pelancarannya.


Nak Release Tension? 4 Penginapan Dalam Hutan Ini Boleh Membantu

Hujung minggu sudah semakin hampir, pasti anda sudah tercari-cari tempat yang sesuai untuk berjalan bersama keluarga. Murai MY ada cadangan tempat penginapan yang menarik untuk anda travel bersama keluarga. Jika anda rasa tekanan atau stress bekerja, penginapan-penginapan ini boleh membantu kerana ia sangat menenangkan dan damai.

Anda jangan risau kerana tempat-tempat yang dicadangkan ini dekat-dekat jee. Stay tune gaiss!!


Bekas Teman Lelaki Nur Sajat Kini Bersama Kekasih Baharu

Sebelum ini nama Mohd Tishrin atau lebih dikenali sebagai Coach Yin menjadi perhatian umum apabila menjalinkan hubungan cinta dengan usahawan kosmetik sensasi, Nur Sajat Kamaruzzaman.

Namun begitu, hubungan mereka terputus di tengah jalan apabila kedua-duanya mengumumkan berpisah sekitar Januari yang lalu. Terbaru, Coach Yin sekali menjadi perhatian yang mana jurulatih kecergasan ini telah berkongsi beberapa hantaran mengenai seorang dipercayai teman wanitanya.

Dalam perkongsiannya itu, Coach Yin sempat menghadiahkan seutas jam buat wanita tersebut yang dikenali sebagai Yeen.

Dedahnya lagi, keperibadian wanita itu seperti menjaga solat, pandai memasak antara sebab mengapa dia jatuh cinta dengannya.

“Abe yin minat dekat kakyeen ni sebab pandai jaga solat, pandai masak, pandai jaga budak sekali tengok macam Mira Filzah.2 kali tengok macam Yeenazmin” katanya dalam hantaran tersebut

Di ruangan komen, rata-rata pengikutnya meluahkan rasa gembira dan mendoakan agar hubungan mereka berkekalan sehingga ke jinjang pelamin. Malah tidak kurang juga ada yang berseloroh kerana akhirnya Coach Yin memilih ‘wanita sebenar’.


Pernah ‘Check-In’? Gnello K-Clique Didakwa Rampas Kekasih Orang

Di laman Twitter ketika ini, hangat memperkatakan mengenai satu pendedahan yang dibuat oleh seorang netizen yang mana mendakwa salah seorang anggota K-Clique, Gnello telah cuba menjalinkan hubungan sulit dengan bekas kekasihnya.

Menurutnya, ketika mereka masih bersama, Gnello sering kali menghantar mesej-mesej intim kepada kekasihnya itu. Malah lebih mengejutkan, Gnello dan gadis itu pernah bermalam di sebuah hotel sekitar ibu kota.Kononnya, gadis tersebut ke hotel itu kerana ingin mendengar luahan kisah dari Gnello.

Menerusi perkongsiannya itu, netizen tersebut turut mendedahkan bahawa beberapa ahli kumpulan penyanyi rap itu sering kali menganggu wanita-wanita di Kuala Lumpur.

“Not even surprised lah if budak-budak dorang ni kena expose sebab suka kacau awek KL. ‘Rappers’ en. Duit ada, femes ada. Mana tak cair”

Dalam ruangan komen balas, terdapat juga beberapa komen dari pengguna yang lain mendakwa bahawa Gnello sememangnya seorang ‘kaki perempuan’ dan difahamkan pasangan kekasih itu juga berpisah berpunca daripada penyanyi ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kecoh! Nicki Minaj Hamil Anak Tom Holland?

Di laman Twitter ketika ini, nama pelakon antarabangsa popular, Tom Holland ‘trending’ berikutan penularan suntingan sebuah hantarannya di laman Instagram.

Dalam hantaran tersebut, pelakon yang sinonim dengan watak Spiderman ini menyatakan rasa teruja mengenai kehamilan penyanyi rap popular, Nicki Minaj yang mengumumkan khabar berita tersebut baru-baru ini. Terdahulu, pelantun Chun-Li itu telah menyatakan dirinya kini sedang hamil bayi sulung hasil perkahwinan bersama pemuzik,Kenneth Petty.

Bagaimanapun, perkongsian dari Holland ternyata mengejutkan peminat kerana dia seolah-olah memberi bayangan bahawa anak dalam kandungan Minaj merupakan anaknya bersama penyanyi itu.

Namun begitu, hasil carian dan penjelasan peminat, berita tersebut hanyalah khabar angin dan merupakan gurauan daripada warganet. Ketika ditanya bagaimanakah ianya boleh tercetus, peminat sendiri turut tertanya dan sebenarnya Holland dan Minaj seringkali dijadikan bahan gurauan sejak setahun yang lalu.


Fattah Amin ‘Kembali’ Ke TV3 Dengan Drama Pink Smile

Setelah sekian lama pelakon Fattah Amin tidak muncul dalam drama di siaran TV3, kini Fattah bakal muncul dalam drama baharunya berjudul Pink Smile.

Merupakan sebuah drama romantik, Fattah akan bergandingan dengan beberapa pelakon pelakon popular seperti Sweet Qismina, Intan Najuwa, Izzat Mushtaq, Afifah Nasir,dan ramai lagi. Menerusi edaran kepada pihak Murai.my, difahamkan terdapat beberapa fakta menarik mengenai drama ini.

Siapa sangka ciri-ciri istimewa seseorang mampu menjadi inspirasi kepada yang lain kerana itulah karenah Fattah yang dikatakan telah mencipta sebuah menu pencuci mulut di kafe miliknya. Menariknya lagi ianya diinspirasikan daripada senyuman Sweet Qismina sendiri.

Bukan itu sahaja, kafe Duncan Cafe milik Fattah ini akan mula dibuka untuk orang ramai pada 31 Julai dan bakal ditayangkan dalam drama Lestary: Pink Smile di TV3.

Pink Smile ini adalah kisah percintaan Luna (Sweet Qismina), seorang gadis ceria yang mempunyai senyuman yang menawan. Senyumannya itu bertambah menawan dengan adanya pendakap gigi berwarna merah jambu sehingga menambat hati Areeq (Fattah Amin), seorang kartunis yang juga mengusahakan kafe Duncan Cafe.

Luna merupakan seorang yang bersifat pemalu tetapi mempunyai angan-angan yang tinggi. Angan-angannya seakan semakin hampir menjadi kenyataan semenjak bertemu dengan Areeq. Hampir setiap hari Luna bercerita dengan kakaknya, Myra tentang ketampanan jejaka impiannya, Areeq. Dalam masa yang sama Areeq sudah tertarik dengan Luna kerana senyuman berharga Luna itu. Tetapi, Areeq berasa was-was tentang kesihatan Luna kerana Luna sering pengsan apabila bertemu dengannya.

Oleh itu, Areeq mula selidik kesihatan Luna dan pada masa yang sama, mengenali Luna dengan lebih rapat. Areeq juga telah mencipta sebuah menu yang dinamakan ‘Pink Smile’, inspirasi pendakap gigi merah jambu Luna.

Drama Lestary: Pink Smile akan bersiaran setiap Rabu hingga Jumaat mulai 31 Julai, pada pukul 9.00 malam.


‘Drive-In Cinema’ Pertama Di Malaysia Kini Dibuka! Harganya Cukup Murah

Ketika ramai yang ternanti-nantikan syarikat M-Junction membuka ‘drive-in cinema’ pertama di Malaysia, nampaknya negeri Perak menerusi Perak Corporation Berhad (PCB) terlebih dahulu membukanya pada minggu lalu.

Terletak di Downtown Meru Ipoh panggung wayang pandu masuk itu yang dikenali sebagai Casuarina Sini-Drive mula dibuka pada 18 Julai yang lalu dan mendapat sambutan yang cukup menggalakkan. Difahamkan panggung wayang tersebut merupakan hasil idea Menteri Besar Perak, Datuk Seri Ahmad Faizal Azumu yang memperoleh ilham untuk mewujudkannya ketika Perintah Kawalan Pergerakan (PKP) dilaksanakan.

Lebih selamat tanpa ada kontak dengan orang luar, tarikan terbaharu negeri Perak ini boleh memuatkan sebanyak 70 kenderaan pada satu masa. Untuk harga tiket pula, bayaran sebanyak RM36 hingga RM42 termasuk set snek dan minuman dikenakan bagi sebuah kenderaan.

Dengan kadar tersebut, kami percaya ianya sedikit sebanyak akan menjimatkan anda menonton filem kegemaran bukan?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tidak Sensitif? Wak Doyok Ditegur Etika Pemakaian Anggota Tentera

Personaliti fesyen yang juga pelakon Wak Doyok menerusi Instagram nya telah berkongsi beberapa fotonya memakai persalinan pakaian seragam anggota tentera Amerika Syarikat.

Difahamkan, pakaian seragam tersebut merupakan persalinan yang dipakai oleh Chris Evans yang memegang watak sebagai Steve Rogers di dalam filem Captain America.

Bagaimanapun, perkongsian tersebut telah mendapat teguran daripada seorang netizen dipercayai warga Amerika Syarikat yang mana meminta Wak atau nama sebenarnya Mohd Azwan bin Md Nor untuk mengeluarkan tangannya dari poket seluar setelah bergaya sedemikian.

Malah netizen tersebut turut meminta Wak mencukur jambangnya dan menggelarkannya sebagai ‘tinhorn’ merujuk kepada seseorang yang berlagak mempunyai pengaruh yang besar.

Walapun dikecam oleh segelintir pengguna platform itu yang menganggapnya tidak sensitif, namun Wak membalas ringkas komen tersebut dengan beberapa emoji seolah-olah memohon maaf atas kecuaian tersebut.

Terdahulu, nama Wak menjadi bualan hangat selepas didakwa membeli dan menggunakan cincin mempunyai lambang peribadi Sultan Johor, Sultan Ibrahim Sultan Iskandar.


Muntah Darah Setiap Pagi, Judika Bersyukur Dengan Covid-19?

Bukan di Indonesia saja, penyanyi Judika mempunyai peminat yang ramai di Malaysia juga. Tetapi siapa sangka, ketika dia dikelilingi peminat yang menyanjungi bakatnya, dia sebenarnya mengalami masalah kesihatan. Beberapa waktu yang lalu, Judika mengalami masalah pada pita suara yang membuatnya keluar darah setiap pagi.

Selama ini, Judika tidak gentar kerana dia hanya mendengar cerita dari rakan-rakannya yang menghadapi masalah itu. Sehingga akhirnya dia mengalami kejadian itu sendiri.

Dia mengalami peristiwa ini kerana keletihan dan terus memaksa dirinya menyanyi. Lebih-lebih lagi, dia memang dikenal dengan penyanyi bersuara serak. Judika sebenarnya memahami bahawa masalah itu tidak akan berlaku sekiranya dia cukup berehat.

“Sebenarnya, saya tidak ada rasa takut, sebab saya belum mengalaminya, saya tidak takut. Tapi mungkin saya tak berhenti menyanyi Dan tak cukup rehat, lagi lagi buat persembahan majlis perkahwinan selama beberapa jam, kemudian menyanyi di cafe. Jam 2 pagi baru tidur kemudian jam 4 pagi, bergerak lagi ke kota lain”- kata Judika dalam saluran YouTube Daniel Mananta Network yang dipetik oleh Murai MY.

Oleh hal demikian, Judika berdoa pada Tuhan dan memohon supaya dia diberikan kesempatan untuk berehat. Permintaan itu pun dijawab Tuhan dengan adanya Covid-19. Di mana, dia boleh berehat secukupnya, karena dia tidak mendapat tawaran bekerja atau menyanyi yang harus dilakukannya untuk sementara waktu.

“Jadi saya sangat bersyukur kerana dapat berehat dalam beberapa bulan. Bayangkan, sebelum ini saya pernah terbangun dari tidur dengan darah kental yang keluar dari mulut” ungkap Judika.

Judika sebenarnya enggan berjumpa doktor. Kerana dia tahu, doktor mesti menasihatinya agar berhenti menyanyi buat sementara waktu. Oleh itu, dia lebih suka mengatur masa rehatnya sendiri. Syukurlah, pita suara beliau kini mula bertambah baik.


Tiada Lagi YouTube Pavithra? Ini 4 Fakta Penangkapan Suaminya Sugu

Baru saja dipilih menerima gelaran “Ikon Bandaraya Ipoh” dari Datuk Bandar Datuk Rumaizi Baharin, hari ini muncul pula berita mengejutkan dari Youtuber sensasi ini.

Dipetik dari The Star, suami kepada S. Pavithra telah ditahan reman selama tiga hari kerana memiliki senjata berbahaya. Berikut beberapa fakta yang kami rangkumkan mengenai berita mengejutkan ini.

M.Sugu, 29 yang dipercayai mabuk sambil memegang sabit memasuki salah satu wad di Hospital Raja Permaisuri Bainun (HRPB) Ipoh.

Kejadian itu dipercayai berpunca daripada perselisihan faham antara pasangan berkenaan berkaitan satu majlis di Ipoh, Isnin lalu.

Perselisihan itu berlanjutan sehingga suami Pavithra datang ke hospital dalam keadaan marah telah memukul isterinya di pekarangan tempat letak kereta hospital berkenaan.

Sementara itu, Mahkamah Majistret di sini telah memberikan perintah tahanan reman tiga hari untuk Sugu untuk memudahkan siasatan mengikut Seksyen 6 (1) Akta Bahan-Bahan yang Menghakis dan Meletup dan Senjata Serangan 1958.

Menerusi laman Twitter Sugu Pavithra, beliau mengundur diri dari media sosial untuk sementara waktu dan memberi fokus kepada kehidupan peribadi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Berduet Dengan Ariana Grande? Blackpink Beri ‘Teaser’ Single Duet

Tidak menunggu jangka masa yang panjang, kumpulan penyanyi wanita Korea paling popular iaitu Blackpink telah mengejutkan peminat dengan memberi bayangan akan tampil dengan sebuah lagi single baharu pada Ogos ini.

Menariknya lagi, single kali ini merupakan sebuah lagu duet dan menerusi poster yang dimuatnaik, terdapat tanda soal mengenai siapakah penyanyi yang akan berduet dengan kumpulan ini sekaligus merancakkan lagi spekulasi peminat di seluruh dunia.

Menerusi carian Murai.my, rata-rata berpendapat Blackpink yang dianggotai oleh Jennie, Lisa, Rose dan Jisoo ini akan berduet dengan penyanyi antarabangsa terkenal, Ariana Grande.

Selain pelantun Thank You,Next itu, terdapat juga peminat yang meramalkan mereka akan berduet dengan salah seorang anggota kumpulan BigBang iaitu G-Dragon. Namun, tidak kurang juga yang mengharapkan agar kumpulan yang memecah 5 rekod Guiness World Record ini akan berduet dengan BTS yang juga merupakan kumpulan penyanyi lelaki Korea popular.

Untuk rekod, single hits How You Like That kini mendapat lebih dari 320 juta tontonan sejak dimuatnaik pada 26 Jun 2020 di laman YouTube. Manakala video audio duet mereka bersama Lady Gaga yang berjudul Sour Candy mendapat 71 juta tontonan di platform tersebut.


“Are You Ready?” – Adibah Noor Kongsi ‘Teaser’ Kampung People Musim Kedua

Drama Kampung People lakonan Elly Mazlein, Rashidi Ishak, Riena Diana, Kamarul Eqifshah dan Hun Haqeem telah berjaya mencetuskan fenomena tersendiri awal tahun ini.

Setelah mendapat maklum balas positif daripada penonton, produksi drama ini telah mengumumkan kesinambungan keriuhan keluarga Razif dan Mona bagi musim kedua. Merancakkan lagi sekual drama ini, selebriti verstail Adibah Noor telah berkongsi khabar gembira yang mana dia bakal terbabit dalam Kampung People.

Malah Adibah menerusi laman Twitter nya telah berkongsi foto terbaru dirinya bersama pelakon-pelakon utama drama itu.

Menjawab persoalan peminat-peminatnya, menurut Adibah drama terbaharunya itu masih dalam penggambaran dan bakal ditayangkan sekitar September kelak. Difahamkan, Adibah bakal memegang watak sebagai Dona iaitu ibu kepada Mona (Elly Mazlein).


10 Foto Lama Artis Bollywood Di Sekolah, Shah Rukh Khan Paling Lucu!

Aktor nombor satu di India, Shah Rukh Khan antara artis Bollywood yang wajahnya sangat berbeza ketika dia di sekolah. Namun terdapat juga beberapa artis Bollywood yang lain tidak berubah penampilannya sejak zaman dahulu lagi.

Seperti yang dilihat dari gambar sekolah lama berikut yang dikumpulkan oleh Murai MY dari India Times. Gambar lama ketika mereka di sekolah agak jarang anda ketahui!

Jom kita lihat gambar lama selebriti Bollywood ketika mereka bersekolah.

Artis legenda Bollywood Amitabh Bachchan belajar di Sherwood College, Nainital. Dalam foto semasa di sekolahnya, Bachchan  yang duduk di tengah-tengah, sebijik macam wajah  anaknya, Abhishek Bachchan.

Shah Rukh Khan mendapat pendidikan di St. Columba di Delhi. Dia kemudian meneruskan pendidikannya sehingga menamatkan pengajian di Hans Raj College. Shah Rukh Khan terkenal kerana rajin dan suka bersukan. Dalam foto bersama rakan-rakannya, wajah suami Gauri Khan ini sangat berbeza dengan potretnya sekarang.

Ranveer Singh menamatkan pengajian sarjana dari Indiana University, Bloomington, Amerika Syarikat. Setelah menamatkan pengajian, Ranveer kembali ke India untuk memulakan kariernya dalam industri filem.

Deepika Padukone adalah salah seorang artis yang wajahnya tidak berubah sejak sekolah. Malah Deepika terlihat lebih muda sehingga ke hari ini. Dia menamatkan sekolah di Sophia High School, Bangalore.

Wajah muda Kareena Kapoor juga tidak jauh berbeza dengan gambarnya sekarang. Kareena diketahui pernah bersekolah di Jamnabai Narsee School, Mumbai sebelum akhirnya berpindah ke Welham Girls School di Dehradun. Dalam temu bual, Kareena mengakui bahawa dia adalah pelajar biasa.

Sebelum memasuki dunia lakonan, Aishwarya Rai bercita-cita mahu menjadi seorang doktor atau mengikuti jejak ayahnya sebagai ahli biologi. Ini kerana dia seorang pelajar yang pintar. Aishwarya bahkan menyelesaikan 90 peratus peperiksaan HSCnya di Mumbai. Aishwarya bersekolah di Arya Vidya Mandir High School dan kemudian melanjutkan pendidikannya di Jai Hind College selama setahun.

Katrina dilahirkan di Hong Kong dan kemudian tinggal di China, Jepun, Perancis, Switzerland sebelum akhirnya berpindah ke Amerika dan berakhir di tanah air ibunya di London. Oleh itu, Katrina Kaif dan adik-beradiknya hanya boleh bersekolah di rumah atau home-schooling. Walaupun begitu, sekarang dia adalah salah seorang pelakon paling berjaya di Bollywood.

Siapa sangka, Salman Khan adalah atlet renang yang hebat di zaman sekolahnya. Dia menamatkan pengajian di St. High School. Stanislaus di Bandra, Mumbai. Salman melanjutkan pelajarannya di St. Kolej Xavier tetapi tercicir. Salman Khan sangat comel ketika dia masih muda. Pandangan tajam itu tidak berubah.

Oleh kerana bapanya adalah seorang doktor tentera, Priyanka Chopra difahamkan berpeluang tinggal hampir di seluruh India. Dia dan keluarganya sering berpindah rumah kerana pekerjaan bapanya. Priyanka lulus ketika pengajiannya di Army Public School Barailley UP dan belajar di Jai Hind Mumbai. Kini, Priyanka telah menjadi salah satu pelakon Bollywood paling berjaya di Hollywood.

Shilpa Shetty mengikuti pendidikan sekolah menengah di St. Anthony Girls’ High School di Chembur, Mumbai. Dia kemudian belajar di Podar College, Matunga. Shilpa Shetty adalah seorang penari Bharatanatyam, dan merupakan kapten pasukan bola tampar pada zaman sekolahnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Bocey Tiada Yang ‘Ketiga'”- Achey Bocey

Setelah hampir 6 bulan Allahyarham Syed Umar Mokhtar bin Syed Mohd Redzuan atau lebih dikenali sebagai Abam Bocey meninggal dunia, sahabat karibnya yang juga pelawak dan penyanyi, Achey Bocey menyifatkan tiada siapa yang mampu menggantikan tempat Abam sebagai ahli kepada kumpulan Bocey.

Jelas Achey, baik dirinya mahupun seorang lagi anggota kumpulan itu, Fad Bocey ingin mencari seseorang sebagai ahli terbaru kumpulan mereka dalam masa terdekat ini. Bagaimanapun, dia tidak menolak sekiranya akan ada kerjasama dengan mana-mana pelawak bersama mereka untuk penyertaan mana-mana rancangan realiti namun individu tersebut sama sekali tidak akan memakai nama ‘Bocey’.

“Saya akan masuk menggunakan nama Bocey, dan itu hanya saya dan Fad. Tidak ada orang lain”

Kelakar atau tidak, tersingkir awal sekali pun saya mahu nama Bocey berada di dalamnya. Meskipun tiada penyokong, saya tetap berdua (bersama Fad) untuk orang tahu nama Bocey masih ada lagi. Kalau ahli baru, dia akan menukar nama kepada yang lain. Dia tidak akan menggunakan nama Bocey.” katanya kepada Murai.my

A post shared by 🇲🇾Syed Uthman Hamzah🇲🇾 (@abam_bocik)

Dalam pada itu, Achey ketika ditemui Murai.my turut berkongsi perkembangan terbaharu mengenai keluarga arwah Abam. Kongsi pelantun Sakit itu, dia dan isteri sering kali bertanya khabar kepada balu arwah, Nor Hidayah mengenai keadaannya serta anak tunggalnya, Syed Uthman Hamzah Al-Juffrey bin Syed Umar Mokhtar Al-Juffrey.

“Setiap minggu saya mahupun isteri saya akan hubungi balu arwah dan kadang-kala saya akan masuk dalam live dia untuk menjadikan perniagaan dia lebih maju. Macam sekarang dia berniaga cempedak goreng dan juga durian. Dari situ saya tolong dari segi jarak jauh”

Melaksanakan janji dan hasrat Fad dan Achey sendiri, menurutnya mereka akan memastikan segala keperluan dan kelengkapan keluarga Abam sentiasa berada dalam keadaan mencukupi. Malah dia turut berasa gembira kerana perniagaan menjual kuih yang diusahakan oleh Hidayah mendapat sambutan yang cukup menggalakkan.

“Untuk anaknya pula, saya tak nak melangkaui tanggungjawab dan janji saya. Tapi apa pun kena mendahului isteri arwah. Sebagai contoh, kami akan tanya apa lagi keperluan yang tidak cukup dan dekat situ kita tambah.  Kalau kata dia ingin meluaskan bidang perniagaan dalam industri ini, saya akan kenalkan dia dengan orang-orang yang berkaitan dan mereka akan berurusan sendiri”

Dalam perkembangan lain, Achey kini menjadi duta kepada SugarBomb, jenama bagi produk pewangi kereta dan minyak wangi. Selain Achey, pelakon dan pengacara Nabil Ahmad terlebih dahulu menjadi duta kepada jenama ini.

Dalam majlis perasmian Nabil X SugarBomb X Achey di Ruang Seksyen 16, Shah Alam pada petang Rabu, sebanyak tujuh jenis bauan pewangi kereta dan satu jenis wangian untuk produk minyak wangi telah diperkenalkan menerusi SugarBomb X LuPK(Nabil) manakala Achey turut mempertaruhkan lima jenis wangian pewangi kereta edisinya yang dikenali sebagai SugarBomb X Achey Edition.


Boleh Makan ‘Free’! Shihlin Taiwan Street Snacks Perkenal XXL Card

Shihlin Taiwan Street Snacks tidak perlu diperkenalkan lagi. Ini kerana jenama dari Taiwan ini sudah tersedia mempunyai peminat fanatiknya yang menggemari XXL Crispy Chicken.

Terbaru, jenama yang mempunyai 200 cawangan di 6 buah negara ini telah memperkenalkan kad edisi khas buat mereka yang mendaftar sebagai ahli.

Dikenali sebagai Shihlin XXL Card, mereka yang mendaftar sebagai ahli punyai beberapa kelebihan termasuklah melayakkan mereka menebus mana-mana snek secara percuma dalam bulan kelahiran mereka.

Dalam pada itu, Shihlin turut mengumumkan kolaborasi bersama Tokidoki, sebuah jenama gaya hidup diinspirasikan dari Jepun untuk menghadiahkan Limited Edition tokidoki Handphone Grips secara percuma buat setiap pembelian.

Bukan itu sahaja, Shihlin Taiwan Street Snacks juga telah menganjurkan sebuah pertandingan di media social, “Zhng It Up With Shihlin” yang mana pemenang berpeluang memenangi setahun snek Signature XXL Crispy Chicken. Pertandingan ini sedang pun berlangsung sehingga 31 Ogos dan untuk maklumat lanjut layari XXL.ShihlinSnacks.com.tw

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Perlukan Wang, Luna Maya Mahu Jual Rumah RM13 Juta?

Mesti ramai yang tak percaya jika pelakon terkenal seperti Luna Maya kini kekurangan wang? Ini dinyatakan secara langsung ketika dia bertemu dengan seorang pelawak terkenal Sule.

Luna Maya memberi gambaran bahawa dia memerlukan wang. Hal ini tercetus selepas, Sule bertanya tentang harga rumah Luna, yang dilaporkan akan dijual.

Dalam sebuah video di saluran YouTube Sule yang bertajuk “Luna Maya Jual Rumah 45M Sule Bingung“, Sule datang ke rumah bekas kekasih Ariel NOAH itu. Sule segera bertanya harga rumahnya.

Luna Maya langsung bingung kerana selama ini dia tidak berniat menjual rumah itu. Namun, ketika Sule mengajukan pertanyaan itu, Luna juga mengatakan bahawa dia akan menjual rumah itu jika seseorang menawarkan harga yang tinggi.

Difahamkan Raffi Ahmad memberitahu Sule bahawa rumah Luna mahu dijual. Luna terkejut kerana bagaimana Raffi boleh membocorkan rahsia tentang hasratnya itu.

Mendengar harga sehingga mencecah IDR 45 Miliar atau sekitar RM13 Juta, Sule tergamam kerana harga rumah itu agak mahal. Namun, tidak hairanlah kerana rumah Luna terletak di daerah elit di Jakarta.

Selain itu, rumah satu tingkat itu luas dan dilengkapi dengan kolam renang. Luna juga bersetuju dengan kata-kata Sule jika harga yang ditawarkan sesuai dengan keadaan rumah dan lokasinya.


Ammar Alfian Dibenarkan Menyita Premis Guardian Fitness

Pelakon Ammar Alfian memfailkan satu permohonan untuk menyita dan menjual aset bernilai RM500,000 daripada premis gimnasium Guardian Fitness yang telah gagal membayar penghakiman pada bulan Februari 2020.

Pengurus krisis dan jurucakap Ammar Alfian, Saiful Ridzuan dari Saiful Ridzuan Public Relations and Communications berkata, notis permohonan tersebut yang difailkan telah disempurnakan hari ini.

“Lelongan akan dilakukan dalam 14 hari sekiranya wang tersebut tidak dibayar kepada Ammar Alfian.”

Pada 24 Februari 2020, Ammar telah mendapat satu penghakiman berjumlah RM500,000 ribu ke atas syarikat Guardian Fitness Sdn Bhd kerana syarikat tersebut telah menipu dan melakukan salah nyata semasa mempelawa Ammar untuk melabur lebih dari RM400,000 sebagai balasan untuk ekuiti saham 30% peratus dalam perniagaan syarikat tersebut.

Ammar telah memeterai perjanjian perniagaan tersebut pada tahun 2016 melalui pelawaan oleh Lee Chung Howe yang merupakan salah seorang pengarah Guardian Fitness Sdn Bhd. Mahkamah bersetuju dengan pihak peguam Ammar yang syarikat itu telah membuat untung dan rugi yang dipalsukan supaya beliau melabur ke dalam syarikat tersebut.

Ekuiti saham yang dibayar oleh pelakon itu adalah untuk pegangan minoriti bagi gimnasium Anytime Fitness berkeluasan 8000 kaki persegi yang terletak di tingkat 2 di Menara Hap Seng 2, Jalan P. Ramlee, Kuala Lumpur.

Peguam sivil dan korporat yang mewakili Ammar Alfian iaitu Nurul Hafidzah Hassan dari firma guaman NHA Advocates and Solicitors berkata, permohonan tersebut dibuat mengikut aturan undang-undang yang memberi kuasa kepada pihak Ammar untuk mendapatkan satu perintah bagi menyita dan menjual aset kepunyaan gimnasium tersebut dan melarang defendan untuk menguruskan harta yang telah disita tersebut.

“Saya menyatakan bahawa ianya adalah penting untuk anak guam kami, Ammar Alfian mendapat kembali wang yang telah dilaburkan serta kos guaman setelah pihak Guardian Fitness Sdn Bhd enggan, gagal, abai dan cuai dalam membayar penghakiman. Kami akan memastikan anak guam kami mendapat hak undang-undangnya,” tambah peguam Nurul Hafidzah Hassan. Beliau dibantu peguam Zeti Zulkifli bagi kes penipuan dan salah nyata tersebut.


Polis Akan Panggil Deepika Padukone & Priyanka Chopra Untuk Disoal Siasat

Berita kurang baik datangnya dari 2 aktres popular di Bollywood. Deepika Padukone dan Priyanka Chopra yang mempunyai 50 juta pengikut Instagram didakwa menggunakan perkhidmatan haram demi menaikkan jumlah followers di Instagram.

Kedua-duanya kemungkinan akan diperiksa sekiranya mereka terlibat dengan penipuan akaun Instagram ini.

Menurut laporan News.ABplive, pihak polis di Mumbai sedang giat menjalankan siasatan untuk mencari syarikat yang terlibat dalam penipuan angka followers atau pengikut, setelah penangkapan seorang lelaki bernama Abhishek Dinesh.

Lelaki itu adalah sebahagian daripada rangkaian syarikat haram yang membuat akaun palsu di Instagram untuk menipu.

Deepika kini mempunyai lebih daripada 50.8 juta pengikut sementara Priyanka mempunyai 55.2 juta pengikut.

Angka ini jauh berbeza dengan akaun Kareena Kapoor yang hanya mendapat 3.7 juta pengikut, Salman Khan dengan 34.1 juta dan Shah Rukh Khan yang mempunyai 22.2 juta pengikut.

Telah diketahui bahawa Deepika dan Priyanka adalah antara lapan selebriti Bollywood lain yang akan disoal siasat berkaitan dengan isu ini. Sebenarnya, terdapat hampir 176 akaun terkenal yang dilaporkan disoal siasat oleh polis Mumbai termasuk akaun selebriti, tokoh sukan dan ahli perniagaan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ambil Tahu! Ini 5 Perkara Yang Perlu Dilakukan Sebelum ‘Check Out’ Hotel

Bercuti dan memiliki bilik hotel yang diidamkan merupakan salah satu aspek yang akan memberikan suasana percutian anda bertambah seronok dan menarik. Setelah menggunakan bilik hotel, ada sesetengah daripada kalangan kita yang mengemas kembali bilik dan ada juga yang membiarkan keadaan bilik hotel berselerak.

Di sini ada 5 tip yang anda boleh amalkan untuk memastikan bilik dalam keadaan kemas sebelum meninggalkan bilik hotel anda.

Mungkin ada yang berpendapat bahawa anda telah membayar kos penginapan, jadi kerja pembersihan diserahkan sepenuhnya kepada pihak hotel. Sebaiknya buanglah sampah dan sisa makanan anda di dalam tong sampah supaya mudah untuk kerja pembersihan kelak.

Tidak salah sekiranya anda melakukan sedikit pembersihan ringan sebelum meninggalkan bilik hotel. Sebaiknya lap meja yang mempunyai sisa tumpahan makanan dan minuman serta sekiranya terdapat gumpalan rambut di dalam bilik air, buanglah ke dalam tong sampah.

Ini perkara yang jarang dilakukan ketika mengemas bilik hotel. Sebaiknya letakkan remote tv dan remote air conditioner di satu tempat yang mudah untuk dilihat. Begitu juga dengan susun atur barangan di dalam bilik hotel seperti katil, meja dan kerusi, kembalikan kepada kedudukan yang sediakala.

Kebanyakkan hotel ada menyediakan tuala dan kain lebih kepada penginap bilik. Sebelum check out, kumpul tuala dan kain di satu tempat yang kering dan elakkan meletakkan di atas katil mahupun di atas kerusi. Ini kerana akan memberikan kesan yang lembab terhadap permukaan katil.

Sebelum keluar, perkara yang terakhir adalah memastikan tanda Do Not Disturb di buang ataupun di letakkan tanda Please Make Up Room. Sekiranya anda membiarkan tanda Do Not Disturb, berkemungkinan ini akan memberikan kesan kepada petugas yang ingin mengemas bilik anda.

Jadi tidak salah sekiranya anda mempunyai sedikit common sense sebelum meningglkan bilik hotel seperti mengemas bilik dan memastikan dalam keadaan yang teratur. Ini akan memudahkan lagi untuk petugas mengemas bilik anda.


Dilarang Sentuh Kaabah! Ini Antara SOP Baru Untuk Menunaikan Haji 2020

Berikutan wabak COVID-19, pada tahun ini kerajaan Arab Saudi telah menghadkan jumlah jemaah yang boleh menunaikan haji kepada 1000 dan 70% daripadanya adalah jemaah dari negara luar.

Meskipun boleh menunaikan haji, kerajaan Arab Saudi tetap mengambil kira tahap kebersihan dan berikut adalah antara SOP baru bagi menunaikan ibadah haji menurut laporan daripada Arab News.

Bagi menjaga tahap kebersihan yang optimun, menyentuh Kaabah dan mencium Hajarul Aswad adalah dilarang sama sekali. Tindakan ini pasti dapat mengelakkan berlakunya close contact antara sesama jemaah.

Selain dilarang menyentuh Kaabah dan mencium Hajarul Aswad, jemaah juga perlu membawa sejadah sendiri sepanjang menunaikan haji. Hal ini kerana karpet masjid akan ditanggalkan ketika tempoh ini.

Menurut laporan daripada Arab News, para jemaah dilarang untuk membawa makanan di masjid atau makan di kawasan sekitar masjid. Malahan juga, water cooler yang disediakan sekitar masjid-masjid akan dihentikan operasinya ketika ini.

Sama seperti di tempat-tempat lain, kerajaan Arab Saudi juga menetapkan penganjur dan jemaah perlu sentiasa kekalkan penjarakan sosial dengan jarak 1.5 meter sepanjang masa. Selain itu, jemaah perlu sentiasa memakai topeng mulut dan hidung sepanjang menunaikan haji.

Selain terhad kepada 1000, jemaah perlulah berusia 65 tahun kebawah dan tiada penyakit kronik. Jemaah akan menjalani ujian pemeriksaan sebelum tiba di Makkah dan perlu menjalani kuarantin di rumah selepas menunaikan haji.

Diharapkan wabak COVID-19 ini akan cepat berakhir agar pada tahun akan datang semua jemaah dapat melaksanakan haji seperti sediakala.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jom Intai Tip Untuk Memastikan Ikan Goreng Di Masak Dengan ‘Perfect’

Menggoreng ikan adalah perkara yang mudah dan menu ini merupakan menu wajib yang perlu ada di atas meja hidangan harian. Bukan itu saja, jika ikan goreng dimakan bersama sambal belacan, kicap dan nasi yang panas, pasti membuat anda menambah bukan?

Tetapi kita sering kali mengalami masalah ketika menggoreng ikan di mana isi ikan akan menjadi hancur, kering dan keras setelah sejuk. Untuk itu, jom kita lihat beberapa tip untuk memastikan ikan goreng anda dimasak dengan perfect.

Perkara wajib yang perlu ada sebelum menggoreng ikan adalah bahan perapan seperti kunyit dan juga garam. Pastikan garam anda tidak terlalu banyak untuk mengelakkan ikan menjadi terlalu masin.

Untuk menambah kelainan, anda boleh menambahkan sedikit serbuk perasa, serbuk pati ayam ataupun sedikit lada hitam di dalam perapan ini.

Sama seperti menggoreng makanan lain, menggoreng ikan dengan menggunakan kuantiti minyak yang banyak dapat membantu untuk memastikan proses memasak ikan menjadi sekata. Cukup dengan memastikan minyak dapat menutup permukaan ikan.

Menurut perkongsian daripada Fatimah Salim di laman Facebooknya, sebelum menggoreng ikan pastikan minyak dalam keadaan betul-betul panas. Mungkin anda perlu membiarkan supaya minyak berasap dalam tempoh seketika dan terus memasukkan ikan ke dalam kuali.

Tindakan ini akan memastikan supaya ikan tidak akan melekat pada permukaan kuali sekaligus akan menjadikan kulit luar ikan menjadi rangup.

Untuk memastikan isi ikan dalam keadaan juicy, sebaiknya gorenglah ikan dalam tempoh yang sekejap. Disebabkan pada awalnya menggoreng pada suhu yang panas, ini akan menjadikan kulit luar ikan menjadi rangup dan di dalam isinya lembut dan juicy. Tindakan ini juga dapat memastikan isi ikan akan kekal lembab dan tidak keras walaupun dibiarkan dalam tempoh yang lama.

Jadi untuk anda penggemar ikan goreng dan yang baru mula belajar untuk menggoreng ikan, tip di atas adalah untuk anda. Selamat mencuba!


Sangat Murah! 3 Fitness Tracker Bawah Bajet RM 100

Fitness tracker kebiasaannya digunakan untuk merekod tahap kesihatan dan mampu untuk meningkatkan tahap kecergasan. Fitness tracker juga membantu pengguna untuk membuat pengiraan pembakaran kalori, jumlah langkah sehari, kadar denyutan jantung, malah kualiti tidur kita juga dapat direkod dalam fitness tracker ini. Tetapi, apa yang sentiasa menjadi persoalan kita adalah bajet. Jadi Murai MY telah shortlist fitness tracker bawah RM100. Anda tidak percaya? Scroll sampai habis okay!

Anda boleh dapatkan Xiaomi Mi Band 4 ini di Shopee

Anda boleh dapatkan Honor Band 4 ini di Shopee

Anda boleh dapatkan Lenovo G10 ini di LAZADA

Harga mungkin berbeza pada setiap laman web. Anda boleh membuat pilihan yang tepat. Jadi anda sudah boleh memilih fitness tracker mengikut bajet masing-masing. Jom exercise sambil pakai fitness tracker!


Sesuai Untuk Kaki Hiking! 4 Lokasi Di Sarawak Ini Wajib Diterokai

Sarawak merupakan sebuah negeri yang terbesar di Malaysia yang bertempat di Kepulauan Borneo. Sarawak juga mempunyai port menarik untuk kaki hiking. Perkongsian dari laman twitter cutidanrehat memberi idea untuk anda semasa hiking di Sarawak. Stay tune guys!

Menurut sejarah, Gua Angin mendapat nama tersebut kerana terowong di dalam gua itu menjadi laluan angin yang bersepoi-sepoi bahasa yang keluar masuk dari satu pintu masuk gua ke pintu masuk yang lain.

Taman Negara Bako adalah salah satu taman negara terkecil di Sarawak. Anda boleh menemui hidupan liar seperti babi hutan, monyet proboscis (dikenali sebagai monyet Belanda berhidung besar yang hanya ada di Borneo). Taman Negara Bako juga mempunyai 16 laluan denai mengikut masa dan daya upaya anda. Anda berani?

Lokasi: Taman Negara Bako, Kuching, Sarawak

Gua Pari-Pari ini telah wujud sejak 100,000 hingga 150,000 tahun dahulu. Gua ini diberi nama pari-pari adalah kerana bentuk batu stalagmite yang berada pada bahagian pintu masuk gua kerana strukturnya berbentuk seperti dewa cina menjadikannya sebagai salah satu tempat menarik untuk kaki hiking yang datang ke Sarawak.

Taman Negara Mulu memiliki bentuk geografi yang unik kerana terdiri daripada batu kapur, lingkaran air batu yang jernih serta dilitupi oleh hutan dara tropika. Taman Negara Mulu bukan sahaja sesuai untuk anda yang inginkan ketenangan jauh dari kesesakan kota malah amat sesuai bagi yang gemarkan kegiatan lasak seperti hiking dan caving.

Lokasi: No 11, Mulu National Park, Pekan Mulu, 98070 Miri.

Sarawak sememangnya mempunyai tempat-tempat menarik untuk kaki hiking. Jadi, anda sudah boleh merancang untuk hiking bersama rakan dan yang tersayang. Jom hiking!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Padam Semua Video! Sugu Pavithra Umum Berundur Dari YouTube

Sejak awal minggu lalu, pasangan selebriti media sosial yang terkenal di laman YouTube, M.Sugu dan S.Pavithra menjadi tumpuan ramai apabila timbulnya konflik hubungan pasangan suami isteri itu yang mana Sugu dilaporkan cuba untuk mencederakan Pavithra.

Susulan daripada itu, Sugu telah ditahan reman sebelum dibebaskan dengan jaminan RM10,000 dan perlu melaporkan diri ke balai polis berhampiran sebulan sekali sehingga perbicaraan kes selesai. Sugu didakwa atas kesalahan memiliki senjata berbahaya dan sebutan semula akan dijalankan pada 17 Ogos depan.

Belum pun reda mengenai isu tersebut, pasangan itu dikatakan telah memadam kesemua 98 video yang dimuatnaik mereka sebelum ini di laman tersebut sekaligus mencetuskan pelbagai spekulasi orang ramai. Sugu dan Pavithra yang dilihat telah berbaik semula bagaimanapun telah membuat keputusan untuk tidak lagi terlibat dengan sebarang perkara yang boleh meraih perhatian umum sekaligus menjawab teka-teki daripada warganet.

Memetik laporan Sinar Harian, keputusan itu dibuat kerana mereka ingin menjadi seperti keluarga yang biasa dan Sugu juga berkata masih ramai mereka diluar yang sana jauh lebih berbakat.

“Kami buat itu (padam video) kerana tak nak sebarang kaitan dengan YouTube lagi.

“Biar kami kekal satu keluarga biasa sahaja.

“Ramai YouTuber masakan dan yang hebat-hebat dan bagus ada, tetapi kenapa kami jadi tumpuan. Biar kami beri perhatian pada keluarga,” katanya menerusi laporan itu.

Untuk rekod, akaun Sugu Pavithra yang mula aktif sejak 28 Januari lalu menjadi perhatian umum terutama ketika musim Perintah Kawalan Pergerakan (PKP) yang dikuatkuasa sekitar Mac. Malah, bakat yang dimiliki oleh Pavithra dalam menyediakan pelbagai menu masakan serta berkongsi pelbagai tips gaya hidup turut dipuji oleh Perdana Menteri, Tan Sri Muhyiddin Yassin.

Pavithra juga telah diiktiraf sebagai salah seorang ikon bandaraya Ipoh bagi tahun 2020 dan mendapat ‘silver play button’ dari pihak YouTube kerana mendapat lebih dari 100,000 subscriber.


Tunda Lagi! 6 Filem Yang Dinantikan Umum Tangguh Tayangan

Menerusi artikel terdahulu, Murai.my melaporkan beberapa filem yang dinanti-nantikan tahun ini telah mengumumkan tarikh tayangan terbaharu mereka selepas ditangguhkan berikutan penularan wabak COVID-19 di seluruh dunia.

Malah, beberapa filem telah dijadualkan tayangannya pada bulan ini. Antaranya adalah seperti Train To Busan : Peninsula, Inception, Tenet, Mulan dan filem-filem blockbuster yang lain.

Namun begitu, khabar kurang gembira telah dikongsi oleh pawagam tanah air kerana selain filem Tenet dan Mulan, filem lain yang dinanti-nantikan seperti A Quiet Place Part 2, The Conjuring : The Devil Made Me Do It, Top Gun : Maverick dan Spiderman : Far From Home sekual masing-masing telah mengumumkan penangguhan tayangan filem mereka sekali lagi.

Lebih mengecewakan, ianya hanya akan ditayangkan pada tahun hadapan.

Dengan berbaki hanya beberapa filem lain seperti Black Widow dan Wonder Woman 1984 peminat sudah mencetuskan spekulasi tersendiri dengan beranggapan kemungkinan besar akan turut ditangguhkan apatah lagi wabak COVID-19 mencatat penambahan angka penularannya.


Jimat! Berikut 5 Telefon Pintar Redmi Dibawah Bajet RM600

Redmi terkenal sebagai salah satu jenama yang mengeluarkan telefon bimbit kos rendah. Sub brand Xiaomi ini begitu aktif mengeluarkan rangkaian telefon bimbit murah untuk pelajar dan golongan kurang berkemampuan. Walaupun berharga murah, peranti ini dilengkapi dengan spesifikasi yang baik.Periksa senarai ini sebelum menukar telefon bimbit anda.

Berikut 6 telefon pintar Redmi yang di bawah bajet RM 600.

Redmi Note 8 menggunakan kamera 48 MP di bahagian belakang dan kamera selfie 13 MP. Peranti ini menggunakan Snapdragon 665 dan bateri 4,000 mAh.

Redmi Note 8- RAM 4GB bersama memori dalaman 64GB berharga RM 599. Ia boleh didapati di Shopee.

Telefon pintar termurah dari Xiaomi ini kini menggunakan cip terbaru Mediatek Helio G25. RAM sebanyak 2GB terdapat di dalamnya bersama storan seluas 32GB. Untuk kamera, ia hanya ada satu kamera di belakang, dengan resolusi 13MP. Manakala di hadapan, ia menggunakan kamera 5MP yang terletak di dalam takuk di atas skrin.

Redmi 9A boleh dimiliki dengan harga serendah RM 359 di Lazada.

Hampir sama dengan Redmi 7, Redmi 8 menggunakan kamera 12 MP dan 2 MP serta kamera selfie 8 MP. Redmi 8 disokong oleh Snapdragon 439 dan bateri 5,000 mAh.

Harga terkini yang ditawarkan di Shopee serendah RM 549 untuk RAM 4GB bersama 64GB memori dalaman.

Baru dilancarkan pada tahun 2020, Redmi 9 dilengkapi dengan kamera 13 MP, 8 MP, 2 MP, dan 5 MP dan kamera selfie 8 MP. Redmi 9 disokong MediaTek Helio G80 dan memiliki bateri 5,020 mAh.

Harga terkini yang ditawarkan di Shopee serendah RM 499 untuk RAM 3GB bersama memori dalaman 32GB.

Redmi Note 9 ditawarkan dengan harga serendah RM599 di Shopee untuk varian 3GB RAM dan 64GB memori dalaman. Model ini dikuasakan oleh cip pemproses MediaTek Helio G85 yang dapat menjalankan permainan video dengan baik sekali. Bateri sebesar 5020mAh dimuatkan yang memberikan ketahanan bateri yang nyata.

Itu adalah cadangan 5 Redmi murah dari Murai MY. Yang mana satu pilihan anda?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Anak Lima Tapi Macam Anak Dara, Kejelitaan Ezurin Khyra Dipuji Pemain Bola Sepak

Kecantikan seseorang selebriti selalu mengundang rasa kagum dari peminat mereka. Lebih-lebih lagi apabila kecantikan mereka terus dijaga walaupun pada usia yang tidak lagi muda.

Seperti selebriti dan ikon fesyen Datin Ezurin Khyra. Walaupun usianya sudah lebih 40 tahun, pesona kejelitaan ibu lima anak itu seakan-akan tidak di mamah usia. Ramai yang bersetuju bahawa wajah muda Ezurin dikatakan seperti wanita berusia 25 tahun.

A post shared by EZURIN KHYRA (@ezurinkhyra)

Ini diperkuat lagi setelah Ezurin memuat naik salah satu fotonya di Instagram. Dalam foto tersebut, Sophia memakai pakaian renang sambil menikmati keindahan pantai peranginan di Langkawi.

Kecantikan bekas model dan pelakon era 1990-an itu turut dipuji oleh Anton del Rosario, pemain bola sepak kelahiran Amerika yang bermain untuk kelab PFL Global Cebu dan sebelumnya untuk pasukan kebangsaan Filipina.

Murai MY difahamkan, bekas isteri kepada kerabat diraja Negeri Sembilan, YM Tunku Dato’ Yaacob itu kini banyak memberi perhatian kepada 5 cahaya matanya iaitu Tunku Nadya, Tunku Amaan, Tunku Imaan, Tunku Omaan dan Tunku Rmaan Khyra.

Kini beliau banyak menghabiskan masa di London kerana anak-anaknya belajar di United Kingdom.


Ramai Tak Tahu, 9 Artis Bollywood Ini Pernah Alami Depresi Berat

Setiap manusia mempunyai kekurangan masing-masing, begitu juga dengan selebriti. Di sebalik kejayaan mereka sebagai public figure, beberapa selebriti Bollywood ini tidak terlepas dari kekurangan diri mereka. Tanpa disedari, senyuman yang tersimpan di sebalik kamera, menyimpan sejuta rahsia.

Dipetik dari laman Maps of India, menyenaraikan 9 selebriti top Bollywood yang mengaku mengalami gangguan depresi. Siapakah artis tersebut? Scroll sampai habis okay!

Dia dikatakan sebagai pelakon pertama yang secara terbuka menyatakan keadaan mental dan kemurungannya. Beliau didiagnosis depresi pada tahun 2014. Deepika yang merupakan isteri kepada Ranveer Singh ini tidak malu untuk bersikap jujur dengan orang ramai tentang masalahnya.

Deepika Padukone secara ringkas membincangkan apa yang beliau lalui ketika mengalami kemurungan. Dia juga akhirnya mengambil langkah untuk menubuhkan pusat kesihatan mental untuk membantu orang yang mengalami keadaan yang sama seperti beliau.

Aktor lagenda Amitabh Bachchan juga antara yang mengalami depresi semasa beliau menjadi produser untuk syarikatnya ABCL pada tahun 1996. Pada tahun 2000, Amitabh mengalami krisis kewangan yang menyebabkan beliau hampir kehilangan segala-galanya yang beliau miliki.

Namun, superstar itu berjaya bangkit dari depresi dan menghidupkan kembali karier lakonannya dan menjadi salah seorang pelakon lagenda sepanjang masa.

Randeep Hooda dengan jelas mengakui depresi yang dialaminya kepada orang ramai. Kesihatan mentalnya mula terjejas setelah selesai menjalani penggambaran filem Sarabjit (2016). Kerana dia adalah seorang perfectionist, beliau telah mengambil peranan dengan terlalu serius, sanggup mengurung dirinya di kamar selama berhari-hari.

Setelah filem Sarabjit ditayangkan, pelakon itu bertindak sebagai penculik dalam filem Highway. Ini juga membawanya kembali depresi disebabkan terlalu mendalami karakter tersebut. Akhirnya, Randeep Hooda secara perlahan-lahan cuba menghilangkan depresinya itu dan kembali kepada kehidupan biasa.

Daripada seorang alcoholic sehingga berjuang melawan kanser, Manisha Koirala mengalami pasang surut dalam kehidupannya. Beliau juga diketahui menderita depresi klinikal disebabkan hubungannya dengan bekas suaminya, Samrat Dahal.

Namun, Manisha berjaya melawan segala rintangan dan mula memperhatikan kesihatan psikologinya. Sekarang, beliau adalah wanita yang sihat dan kuat melawan ujian yang mendatang.

Aktor terkenal Shah Rukh Khan juga tidak terlepas daripada mengalami depresi. Kesihatan mental beliau mula terganggu selepas mengalami kecederaan pada ligamen bahu pada tahun 2008, beliau mengalami depresi semasa tempoh pemulihan kecederaan yang dialaminya.

Namun kini, beliau sudah kembali dengan penuh bertenaga.

“Saya berasa sihat dan lebih segar sekarang. Disebabkan kecederaan dan penderitaan, saya mengalami depresi, tetapi sekarang tidak lagi. Saya berasa gembira,” kata SRK.

Karan Johar , salah seorang personaliti Bollywood membuat perkongsian bahawa beliau mengalami depresi lebih dari 2 tahun. Karan Johar atau lebih dikenali sebagai KJo telah mencapai kejayaan dan reputasi besar dalam industri filem di Bollywood dan industri filem lain di seluruh dunia yang menghasilkan blokbuster hits seperti Kuch Kuch Hota Hai, Kabhi Khushi Kabhie Gham, Kabhi Alvida Naa Kehna, dan My Name is Khan.

“Terdapat fasa dalam hidup yang mana saya benar-benar tertekan. Semasa saya mengalami fasa itu, saya fikir saya mengalami serangan jantung..saya bergegas berjumpa doktor. Dia kemudian mengatakan bahawa saya mengalami anxiety attack. Saya pergi berjumpa pakar psikologi. Kemudian saya menyedari bahawa saya mempunyai beberapa masalah dalaman yang perlu diuruskan, yang mana menimbulkan anxiety.”

Beliau melakukan terapi dan menjalankan rawatan untuk pulih. Dia menjalani beberapa sesi terapi untuk pulih dari depresi. Memulihkan diri dari fasa ini telah membuat perbezaan besar dalam hidupnya.

Anushka Sharma telah mendedahkan tentang keadaan mentalnya dalam laman sosial Twitter beliau. Anushka Sharma secara terbuka mengakui bahawa dia sering merasa tidak selesa, dan akhirnya berakhir dengan depresi. Pelakon kelahiran 1998 ini menekankan kesan buruk fasa penyiksaan ini

“Depresi adalah penjara di mana anda adalah tahanan yang menderita dan tahanan yang kejam,” kata Anushka ketika itu.

Kemudian, Anushka Sharma menegaskan bahawa mengalami depresi bukanlah sesuatu perkara yang harus disembunyikan. Beliau meminta kepada orang ramai untuk membicarakannya secara terbuka agar dapat keluar dari fasa ini.

Mempunyai tubuh badan dan wajah yang sempurna, Ileana D’Cruz juga bergelut melawan depresi. Beliau sangat hebat kerana dapat mengatasi tindakan ingin membunuh diri yang sering timbul di fikirannya ketika beliau melalui depresi.

Pelakon ini kemudian mendedahkan gangguan kesihatan mental yang dialaminya selama ini kepada orang ramai. Selain itu, beliau juga meminta kepada orang ramai untuk meningkatkan kesedaran dan segera meminta pertolongan untuk mengatasi depresi seperti yang mereka lakukan untuk mengatasi penyakit lain. Sokongan keluarga dan rakan-rakan inilah yang membantu Ileana D’Cruz untuk keluar dari fasa depresi ini.

Aktor yang termasuk dalam barisan pelakon Bollywood yang paling seksi, mengakui tertekan kerana keperibadiannya sendiri. Trauma yang dialami masih berbekas sehingga sekarang.

“Saya mengalami depresi, saya juga mengalami kekeliruan. Kita semua mengalami naik dan turun.

Apabila anda mengalami penurunan, perkara yang paling penting adalah menjelaskan pemikiran, kadangkala apabila otak kita mengambil alih, ia akan memberikan pemikiran yang tidak diingini.”

Setelah menjalani terapi secara rutin, beliau semakin pulih. Tetapi beliau kembali alami depresi apabila meningkat usia disebabkan hubungannya yang bermasalah. Namun beliau kembali pulih setelah melalui rawatan diri dan meditasi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Elaine Daly Kongsi Tips Rahsia Awet Muda

Datin Elaine Daly, nama yang tidak asing lagi di dalam industri hiburan. Bukan sahaja bergelar sebagai seorang pelakon, pengacara dan model, figura ini juga menggalas jawatan penting dalam Miss Universe Malaysia Organization (MUMO) selaku pengarah (National Director) sejak empat tahun yang lalu.

Di sebalik kesibukannya dalam menguruskan pelbagai urusan seharian, ramai yang cemburu melihatkan dirinya yang awet muda biarpun bergelar ibu kepada dua orang cahaya mata di usia 43 tahun. Mendedahkan rahsia penjagaan dirinya, Elaine ketika ditemui di studio Murai.my, berkongsi pelbagai tips untuk orang ramai.

A post shared by elainedaly (@elainedaly)

Menurut Miss Malaysia Universe 2003 ini, dia sememangnya mementingkan penjagaan diri dari dalaman kerana ianya merupakan tunjang bagi segala kecantikan. Meskipun sibuk dengan kerjaya, namun bagi Elaine beberapa amalan seperti senaman, pengambilan makanan yang berkhasiat serta meminum air putih yang secukupnya merupakan rahsia mengapa dia masih bersemangat dan kekal awet muda.

“kena selalu bersenam, kena selalu makan makanan yang berkhasiat dan minum banyak air. That’s my tips dan kena selalu positif. I think that’s important” katanya kepada Murai.my

Dalam pada itu, selaku pengarah Elaine mengajak orang ramai untuk menonton siaran langsung Miss Universe Malaysia e-Gala yang akan berlangsung pada 5 September ini. Siaran langsung acara gilang-gemilang itu akan disiarkan menerusi laman rasmi Miss Universe Malaysia yang mana menjanjikan pelbagai kelainan dan kejutan pada tahun ini.

A post shared by Miss Universe Malaysia Org. (@missuniversemalaysia)

Elaine sendiri turut mendedahkan beberapa intipati menarik sepanjang acara itu. Untuk ketahuinya anda boleh menonton temubual eksklusif Murai.my bersama figura ini di laman YouTube kami!


Blackpink Berduet Dengan Selena Gomez? Tampil Dengan ‘The Album’!

Sejak mengumumkan single duet terbaharu selepas Lady Gaga dan Dua Lipa, peminat kumpulan penyanyi wanita Korea popular, Blackpink terus membuat pelbagai spekulasi mengenai penyanyi misteri tersebut.

Selepas G-Dragon dan Ariana Grande, terbaru muncul pula spekulasi yang mengatakan penyanyi Hollywood terkenal, Selena Gomez bakal berduet dengan kumpulan yang dianggotai oleh Jennie, Lisa, Jisoo dan Rose ini. Segalanya hanya kerana sekeping foto yang diambil oleh Rose dan Jisoo bersama pelantun Good For You itu sekitar 2018 di New York Fashion Week.

Sama seperti sebelum ini, selagi tiada pengumuman rasmi dari pihak pengurusan mereka, peminat akan terus berteka-teki mengenai kolaborasi ini apatah lagi Blackpink kini berada di tahap tertinggi karier mereka.

Dalam perkembangan lain, penantian yang ditunggu-tunggu ramai akhirnya terbalas. Blackpink pada petang Isnin telah mengumumkan penerbitan album terbaharu mereka. Menariknya mengenai album yang akan menemui peminat pada 2 Oktober ini, judul album tersebut telah dinamakan sebagai ‘The Album’.

#BLACKPINK #블랙핑크 #TheAlbum #TeaserPoster #20201002 #ComingSoon #YG pic.twitter.com/DNsaQba8GL

— BLACKPINKOFFICIAL (@BLACKPINK) July 28, 2020

Salah satu single dalam The Album yang sedia berada di pasaran, How You Like That terlebih dahulu mencapai pelbagai kejayaan termasuk memecah 5 rekod dunia di dalam Guiness World Records.


“Fahamilah Sejarah”- Adi Putra Tegur Mat Sabu

Pelakon dan usahawan, Datuk Adi Putra hari ini membuat teguran kepada presiden Amanah Mohamad Sabu di atas kenyataannya mengenai Nabi Muhammad.

Dalam sebuah posting terbaru di Instagram rasminya @adpadiputra, Adi Putra menegur Mohamad Sabu atau lebih dikenali dengan panggilan Mat Sabu supaya fahami sejarah sebelum mengeluarkan apa-apa kenyataan tentang Baginda.

“Orang Islam tak mungkin lupa Sejarah YB, melainkan YB sendiri hilang sejarah. Baginda diperintah Allah SWT. Fahamilah sejarah dari sekadar Faham. والله أعلم
اللهم صلي على محمد”- tulisnya di Instagram

A post shared by ADI PUTRA #taatpadayangsatu (@adpadiputra)

Semalam, kecoh di media sosial apabila ramai yang mengecam ahli parlimen Kota Raja itu di Dewan Rakyat semalam ketika membahaskan titah diraja.

Dipetik dari Malaysiakini, Mat Sabu bercakap tentang tokoh-tokoh penting dalam Islam juga pernah menjadi pelarian.

Beliau menyebut nama Nabi Muhammad, yang harus melarikan diri dari Makkah ke Madinah setelah hidup baginda terancam. Mat Sabu juga memetik kisah Jaafar Abi Talib, yang memimpin sekumpulan umat Islam yang dianiaya keluar dari Makkah ke Ethiopia, untuk berlindung di kerajaan Kristian Aksum.

“Jangan kita lupa sejarah. Kita jangan lupa Islam itu ditegakkan para pelarian, khasnya Nabi Muhammad, yang jadi pelarian dan berhijrah dari Makkah ke Madinah,” katanya.

Mat Sabu berkata pelarian tidak seharusnya digambar secara buruk dan kategori pelarian seperti pencari suaka perlu dibezakan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kluster Najib Undang Kemarahan Netizen, Michael Ang & Hans Isaac Buka Mulut

Hari ini media sosial dibanjiri luahan kebimbangan netizen terhadap ratusan penyokong bekas Perdana Menteri, Datuk Seri Najib Razak di luar mahkamah. Difahamkan mereka berhimpun tanpa menjaga jarak sosial dan tidak mematuhi prosedur operasi standard (SOP) bagi mengekang Covid-19.

Bukan sahaja netizen, di kalangan selebriti juga meluahkan rasa marah dan bimbang jika perhimpunan ini boleh menyebabkan kluster baru Covid-19.

Pengarah, Michael Ang, di instagramnya berkata, kerajaan dan pihak polis seharusnya lebih awal bertindak dan memberitahu kepada orang awam supaya tidak berkumpul di luar mahkamah.

A post shared by Michael Ang (@michaelang38)

“Sejujur nya aku dah tak ambil peduli pasal kes Pak Najib ni. Duit pun dah lesap, masuk Atau tak jail pun mcm ada aku kesah. Tapi apa yang aku kisah gambar-gambar ni. Kita masih facing covid, gov dah Cakap kalau kes naik MCO akan ada balik. Govt n polis pun satu dah tahu mesti banyak org akan muncul sepatutnya awal awal dah buat peraturan yang orang awam tak boleh berada kat mahkamah dan berhimpun macam ni! Apooooo la!!!! Kalau cluster baru muncul menyusahkan kita orang jugak! mana otak semua orang ni!- tulisnya di Instagram

Sementara itu, Penerbit dan Pengarah, Datuk Hans Isaac juga turut meluahkan kerisauan  dan berharap Malaysia tidak lagi lockdown buat kali kedua.

A post shared by Hans Isaac (@hansisaac)

“Saya harap mereka semua selamat. Malaysia tidak sanggup lagi berdepan dengan PKP buat kali kedua kerana gelombang COVID19. Mari kita selamatkan Malaysia”- tulis Hans di Instagramnya

Menurut tinjauan kami di twitter, rata-rata netizen menggunakan tanda pagar #klusternajib berikutan rasa bimbang akan wujudnya kluster Najib atau kluster Bossku  gara-gara gambar penyokong Najib yang tular berhimpun tanpa mempedulikan langkah-langkah kawalan penularan Covid-19.


Isu Rampas Suami Orang, Ini Reaksi Fatin Afeefa

Ketika ini, isu mengenai kaki kikis (gold digger) dan rampas suami orang hangat diperkatakan. Malah lebih mengejutkan ada diantara isu tersebut turut terpalit dengan beberapa orang selebriti tanah air termasuklah buat pelakon, Fatin Afeefa.

Menjawab dakwaan netizen yang mengaitkan namanya mengenai isu ‘orang ketiga’ itu, tegas Fatin dia tidak mengambil kisah sebarang komen mahupun kecaman yang dilemparkan terhadapnya. Sebaliknya, dia hanya membiarkan segala komen yang diberi dan mengambil pendekatan untuk tidak membalas kembali komen-komen tersebut. Sebelum ini, tular di media sosial mengenai Fatin didakwa kembali menjalinkan hubungan sulit dengan ‘lelaki orang’ selepas didedahkan sendiri oleh seorang wanita dipercayai isteri kepada lelaki itu.

“Cara saya mudah sahaja, saya memang tidak layan komen-komen negatif yang orang tulis kepada saya. Tak perlu untuk saya membalas balik, sebaliknya saya hanya biarkan sahaja orang nak cakap apa,” kata Fatin

Susulan daripada namanya turut terpalit dengan pelakon baharu, Alya Iman yang didakwa menjalinkan hubungan sulit dengan seorang ahli perniagaan berstatus suami orang, menurut pelakon yang mula dikenali menerusi filem Tentang Bulan ini dia enggan mengulas lanjut mengenainya kerana sama sekali tidak mengenali pelakon tersebut.

“Saya tak kenal siapa Alya Iman yang diperkatakan. Jadi, saya tak nak beri sebarang komen mengenai isu tersebut. Lagipun, saya tidak sesuai untuk memberi komen memandangkan saya bukan pakar motivasi.

“Dia juga tiada kena mengena dengan saya dan saya sendiri tak kenal dia. Dia tiada dalam senarai pengikut saya di laman sosial pun,”

Fatin ditemui Murai.my di majlis sidang media pelantikan duta produk Havaianas di Pavilion pada petang Selasa. Selain Fatin, pelakon Nelydia Senrose turut dilantik sebagai duta produk antarabangsa itu. Untuk rekod, Fatin pernah mendirikan rumahtangga dengan pelakon Adam Shahz pada 21 Disember 2013 namun bercerai dengan talak satu pada 30 Mei 2017. Hasil perkahwinan, mereka dikurniakan seorang anak perempuan, Ivy Herra Sophia, 4 tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


7 K-Drama Terbaru Yang Bakal Jadi ‘Hits’ Ogos Ini

Bulan Ogos akan hadir dengan pelbagai drama Korea yang daebak seperti romantis, fantasi, aksi, sehinggalah misteri. Di samping itu, pada bulan Ogos juga akan menampilkan bintang k-pop terkenal seperti Choi Siwon, Uee, dan Hani EXID dalam drama SF8. Terdapat juga aktor kacak Lee Jae-wook yang digandingkan bersama dengan Go Ara dalam drama Do Do Sol Sol La La Sol, dan banyak lagi.

Bagi anda yang sangat menyukai K-drama, anda dah boleh bersiap sedia untuk drama-drama K-pop yang akan ditayangkan pada Ogos ini. Stay tune guys!

Peminat Siwon pasti tidak sabar menantikan drama ini. Siwon akan digandingkan bersama Uee bekas ahli kumpulan After School. Selain mereka, ramai lagi artis terkenal yang membintangi drama ini seperti Hani EXID, Kim Bo-Ra, Moon So-Ri, Lee Yeon-Hee, Lee Dong-hwi, Lee Yoo-Young, Ye Soo-Jung, Yeom Hye-Ran, dan Yoon Kyung-Ho.

SF8 merupakan drama Korea yang mengambil tema masa depan. Menceritakan bagaimana sekumpulan  manusia yang memimpikan kesempurnaan melaui kemajuan teknologi.

Tidak kurang hebatnya, drama seterusnya ialah Stranger 2. Drama ini akan ditayangkan mulai 15 Ogos 2020, menggantikan drama “It’s Okay To Not Be Okay”.

Musim kali ini menceritakan hubungan yang berlawanan antara pihak pendakwa dan polis dalam menangani kes yang bebas. Pendakwa raya, termasuk pendakwa elit Woo Tae-Ha (Choi Moo-Sung), yang mahukan kuasa bebas ke atas siasatan. Sementara itu, polis termasuk Choi Bit (Jeon Hye-Ji), berusaha mendapatkan kuasa penyiasatan secara bebas dari pejabat pendakwa.

Drama bergenre misteri fantasi ini berlatarkan di sebuah kampung menempatkan roh-roh yang hilang ketika masih hidup. Drama ini menampilkan tiga watak utama, iaitu Kim Wook (Ko Soo) seorang lelaki tampan tetapi seorang lelaki yang melakukan penipuan untuk meneruskan kehidupan. Suatu hari, secara kebetulan dia tiba di Duon Village, yang mana tempat orang mati yang hilang berkumpul.

Dia menghadapi pelbagai misteri semasa berada di kampung tersebut. Lee Jong-A (Ahn So-Hee) adalah seorang white-hat hacker untuk mendapatkan keadilan sosial. Beliau bekerja sebagai pegawai awam berpangkat undang-undang di sebuah pusat komuniti sebagai pekerjaan hariannya. Shin Joon-Ho (Ha-Joon) adalah seorang detektif elit. Sebelum perkahwinannya berlangsung bersama Choi Yeo-Na (Seo Eun-Su), tunangnya telah hilang. Beliau menyertai skuad mencari orang hilang untuk mencari tunangnya.

Bagi anda yang sukakan muzik, drama ini sangat sesuai untuk anda shortlist. Drama ini mengisahkan pelajar di sekolah muzik berprestij dan orang-orang sekeliling dalam kehidupan mereka. Ia menunjukkan bagaimana pelajar melalui proses belajar, berlatih, membuat persembahan, dan menyertai pertandingan pada usia yang muda disebabkan ibubapa dan guru-guru mereka yang obses dengan proses ini.

Park Joon Young mula bermain piano semasa beliau berusia 6 tahun. Beliau memenangi pertandingan terkemuka di negara sebelum meneruskan pertandingan di seluruh dunia.

Chae Song Ah, seorang senior kolej yang mengambil bahagian dalam persembahan biola. Setelah menamatkan pengajiannya dalam jurusan perniagaan, dia memasuki universiti yang sama sekali lagi untuk pergi ke sekolah muzik selepas empat kali mencuba dan beliau berumur tujuh tahun lebih tua daripada rakan sekelasnya.

Drama ini mengisahkan Goo Ra-Ra (Go Ara) seorang pemain piano. Beliau mempunyai personaliti yang cerah. Tetapi sesuatu telah berlaku hingga menyebabkan beliau menjadi muflis. Beliau kehilangan segala-galanya dan menyebabkan beliau kecewa dengan situasi yang berlaku.

Sun Woo-Joon (Lee Jae-Wook) adalah seorang yang tidak peduli dengan pendapat orang lain terhadapnya. Beliau adalah seorang yang bersemangat dan tidak mempunyai impian atau matlamat tertentu dalam hidupnya dan beliau menjalankan kerja sambilan.

Goo Ra-Ra dan Sun Woo-Joon berjumpa di sebuah akademi piano LaLa Land di sebuah pekan.

Drama ini mengisahkan cinta segitiga antara Oh Ye Jin (Lim Soo Hyang) dan dua beradik Seo Hwan (Ji Soo) dan Seo Jin (Ha Seok-Jin). Seo Hwan jatuh cinta pada Oh Ye-Jin pada pandangan pertama, malangnya dia harus bersaing dengan abangnya bernama Seo Jin. Seo Jin adalah pelumba, dia meminati Ye Jin sejak pertama kali bertemu di garaj ayahnya. Apakah kesudahan drama ini?

Drama yang diadaptasi dari webtoon popular yang berjudul Joahamyeon. Pada musim sebelumnya, drama ini meninggalkan pelbagai persoalan kepada penonton bagaimana pengakhiran cinta segitiga anta Kim Jo Jo (Kim So Hyun), Lee Hye Young (Jung Ga Ram) dan Hwang Sun O (Song Kang). Jadi bagaimana dengan musim yang kedua ini?

Bagaimana? Anda sudah tidak sabar untuk menonton semua k-drama ini? Nantikan bulan Ogos yang bakal tiba tidak lama lagi. Jom k-drama marathon!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.